text:
Iryamukuru Pierre Aimable, Umunyarwanda uba muri Leta Zunze Ubumwe za Amerika, yatangije uburyo bwo gukoresha murandasi (internet) hakusanywa inkunga yo kugoboka abari mu bibazo banyuze ku rubuga rwa www.funddom.com yashinze.
Iryamukuru w’imyaka 34, asobanura ko igitekerezo cyo gutangiza buriya buryo yakigize mu rwego rwo kwibutsa Abanyarwanda umuco basanganywe wo gufashanya hagati yabo ariko bakabihuza n’umuvuduko w’iterambere Isi iriho aho ngo agamije no korohereza abari hanze y’u Rwanda gutera inkunga abo basize mu gihugu.
Mu kiganiro n’Ikinyamakuru izubarirashe.rw, Iryamukuru yagize ati “Nk’umunyarwanda uzi ukuntu mu muco wacu dukunda gufatanya dutwererana hakoreshejwe amafaranga, nasanze bikwiye kwegerezwa abanyarwanda uburyo bukoresha ikoranabuhanga riborohereza umuntu akagera ku byo yifuza.”
Ni kenshi mu Rwanda hakunze kumvikana abantu barwaye indwara zisaba ko bavurirwa hanze y’igihugu kandi bakaba nta bushobozi bwo kubona itike ibagezayo bafite bakaba ndetse nta n’ubushobozi bafite bwo kwivuza no kwitunga mu bihugu by’amahanga baba bagomba kwivurizamo, Iryamukuru avuga ko yifuza ko gutanga umusanzu mu icyemurwa ry’icyo kibazo binyuze mu korohereza ababa bifuza gutanga ubufasha bari kure ariko bakagorwa no kubuha ababukeneye.
Iryamukuru akomeza asobanura ko n’abandi bantu bakeneye ubufasha butandukanye na bo bakoresha ruriya rubuga babusaba, ati “Natekereje ku bakeneye ubufasha butandukanye busaba imbaraga z’abantu benshi mu gukemura ibibazo bijyanye n’uburwayi, Ibiza bitunguranye, ubukwe, cyangwa se imishinga ihuriweho n’ abantu benshi, kugira ngo bibafashe gukusanya amafaranga.”
Bikorwa gute?
Uyu musore asobanura ko kugira ngo ubigereho bigusaba gufungura urubuga rwa www.funddom.com, ugafungura ipaji isaba inkunga ugatanga ubutumwa bw’impamvu usaba inkunga n’umwirondoro wawe, ngo iyo urangije utumira inshuti zawe zikoresha imbuga nkoranyambaga zitandukanye zikagufasha kumenyekanisha igikorwa urimo gikeneye guterwa inkunga.
Ati “Urubuga rwacu ushobora kurwifashisha ukagera ku nshuti zawe zo kuri Facebook, Twitter, Linkeldin, Email na Whatsapp maze zikabasha kugutera inkunga cyangwa zikamenyasha bagenzi bazo bafite umutima ufasha bakagutera inkunga. Kubera umwirondoro uba watanze iyo hagize uguha ubufasha uhita uhabwa ubutumwa bukumenyesha imfashanyo uhawe n’uyiguhaye igashyirwa kuri konti ya banki uba watanze.”
Nyuma yo kumva imikorere ya ruriya rubuga rwatangijwe na Iryamukuru, iki kinyamakuru cyamubajije niba abona rutazatiza umurindi ingeso yo gusabiriza n’ubunebwe ku barukoresha maze asubiza muri aya magambo “Ibi ntabwo bizatuma abantu baba abanebwe, bizatuma ahubwo abantu bahuriza ingufu hamwe bakore imishinga minini umuntu umwe atabasha gukora wenyine.”
Ese ubundi ubu uburyo bufitiwe umutekano?
Mu gusubiza icyo kibazo Iryamukuru agira ati “Yego, Dukorana n’ibigo bikomeye mu guhererekana amafaranga kandi tukagengwa n’ amategeko agenga crowdfundding[gukoranya imbaga mu guterana inkunga] muri America.” Hanyuma, “kugeza ubu uru rubuga rurakora neza nta kibazo, kandi rufite ikipe y’inzobere (technical team) yarwo yihariye igizwe n’abakozi batanu bahoraho”.
Iryamukuru avuga kandi ko arimo gutegura uburyo bwo gukusanya amafaranga hifashishijwe ikoranabuhanga rya telefoni zigendanwa kugira ngo uburyo bwo gukusanya ubufasha yatangije bugere no ku babukeneye ariko batagira konti(Compte) muri za banki.
Iryamukuru avuga ko abantu 20 ari bo bamaze gukoresha urubuga rwe rwa murandasi basaba ubufasha kuva yarutangiza mu mwaka ushize wa 2016, muri abo bantu ngo uwakusanyije inkunga nyinshi yabashije kubona ibihumbi ijana by’amadorali ya Amerika(100,000USD).
Iryamukuru yarangije muri Kaminuza Nkuruy’u Rwanda (UR Huye) mu gashami k’ ikoranabuhanga akomereza muri Kaminuza ya Texas muri Amerika anaharangiriza icyiciro cya gatatu cya kaminuza(Masters) muri ‘Actuarial Science’. Ni umwe muri ba rwiyemezamirimo watsinze amarushanwa ku guhanga ibitekerezo by’imishinga(Business plan Competition) mu mwaka wa 2008 muri Leta Zunze Ubumwe za Amerika.
Twitter: @Umurengezis


c: text/html

text:
Ibisobanuro byimbitse
Icyeza ni ijambo rifite inyito ebyiri mu kinyarwanda. Iya mbere ni uko bivuga amabengeza, ikintu cyiza cyane. Ibyo bisobanuye ko Uwicyeza byaba bivuga ufite uburanga buhebuje cyangwa Iribagiza.
Inyito ya kabiri ikomoka mu mihango yo kwera no kwirabura. Iyo abantu biraburaga (kujya mu kiriyo) birabaga ivu (kwisigaga ivu). Igihe rero cyo kwera bakiraba ingwa cyangwa se bakisiga ingwa byerekana ko batakiri mu cyunamo.
Uwayoboraga imihango yo kwera yitwaga umuhunguravu cyangwa icyeza.
Umwanzuro
Duhereye kuri ibi bisobanuro byombi ko Uwicyeza bijyana n’ibisobanuro by’icyeza bivuga Iribagiza cyangwa ubwiza buhebuje. Uwicyeza rero ni Nyaburanga, Mwiza utagira uko asa.
Bishobora no kuvuga ukunze kuyobora Imihango yo kwera cyangwa yo gusoza ikiriyo.
Ibi bisobanuro byatanzwe n’Inteko Nyarwanda y’Ururimi n’Umuco, RALC

robotstxt: allowed

filter: keep


text:
Ibikoresho :
Ifarini 1/2 kg
Amavuta : ibiyiko 5
Amazi igikombe 1ariko kandi biterwa n’uko ifarini imeze
Umunyu.
Guteka :
Vanga ifarini n’umunyu mu gisorori,
Shyiramo amavuta n’amazi uvange kugeza aho ubona bidafata ku ntoki
Koramo utubumbe duto udutereke iminota 5 kugeza ku 10
Fata buri kabumbe ugakandishe rulo (rouleau) ya ma pate kugeza kaba gatoya kandi gafite forme y’ikiziga
Shyira ku ipanu iri ku muriro bihindure ibara uhindure no ku rundi ruhande.
Aho byavuye : Guide des Aliments, Recettes Salutaires,
Urwego News
Imyororokere
Capati
Ibikoresho :


text:
Umushumba mu itorero rya ADEPR, uyobora Paruwasi ya Rwahi ibarizwa mu itorero ry’ADEPR-Akarere ka Rusizi mu ntara y’Uburengerazuba ari mu myitegura y’igiterane azamurikamo inyigisho yateguye zivuga k’ugucungurwa kw’abari mu isi. Iki giterane akaba yaragitumiyemo abakozi b’Imana batandukanye barimo Korari Hoziyana y’amateka muri itorero rya ADEPR ndetse na Korari Besaleli.
Iki giterane kizamara iminsi itatu kizatangira kuri uyu wa gatanu tariki 20 kugeza ku cyumweru tariki 22 Gicurasi 2016, kikazabera kuri ADEPR-Nyraugenge mu mujyi wa Kigali.
Mu kiganiro n’itangazamakuru Rev.Pastor Nzabonimpa Canisius usanzwe umenyerewe mu biterane by’ivugabutumwa, yavuze ko iyi nyigisho igamije gusobanurira abantu uburyo icyaha n’urupfu byinjiye mu isi ndetse n’inzira ndende byanyuzemo kugira ngo abantu babone umucunguzi cyane ko byari byarahanuwe n’abahanuzi batandukanye kuva kera.
Muri iki giterane Rev.Pastor Nzabonimpa Canisius yatumiyemo abandi bakozi b’Imana batandukanye barimo Pasteri Rugerinyange Jean, Pastor Zigirinshuti Michel, Pasteri Umwambaje Emamanuel, Pasteri Ngendahayo Simon Pierre. Aba bakazafatanya na none n’amakorari nka Baraka na Hoziyana za ADEPR-Nyarugenge, Korari Besaleli ya ADEPR-Murambi-Kicukiro ndetse n’abahanzi barimo umuhungu wa Canisius Bikorimana Emmanuel na Albert Niyonsaba.
Mu minsi ibiri ibanza yo kuwa gatanu no kuwa gatandatu, igiterane kizajya gitangira sa kumi n’imwe z’umugoroba gisozwe sa mbiri z’ijoro, naho ku cyumweru kizatangira sa cyenda z’amanywa gisozwe sa moya z’umugoroba.


text:
ITORERO: NIRYO UMURYANGO W’IMANA.-Sr. Pastor Liliose K. TAYI
Yanditswe na Imanishimwe Dieudonne September 11, 2017
#Ibyanditswe: ABEFESO 2:14-19 Muri ibi bihe, Abakristo bari kugeragezwa cyane. Itorero rya Kristo riri kunyura mu bihe bikomeye. Hano turavuga umubiri wa Kristo muri rusange, ntabwo ari Itorero runaka. Buri […]
#Ibyanditswe: ABEFESO 2:14-19
Muri ibi bihe, Abakristo bari kugeragezwa cyane. Itorero rya Kristo riri kunyura mu bihe bikomeye. Hano turavuga umubiri wa Kristo muri rusange, ntabwo ari Itorero runaka. Buri Mukristo nk’ingoro y’Imana ni urugingo rw’Itorero cyangwa se umubiri wa Kristo.
Kuva mu itangiriro, Imana yokoraga inyuze mu muntu. Intego Imana yari ifite yari iyo kurema umuryango akaba ariho inyura ikora. Kuva kuri Aburahamu, Imana yatangiye gukora inyura mu miryango. Binyuza mu muntu umwe, umuryango wose washoboraga gukira cyangwa se ugahura n’ibibazo:
* Mose wari warahamagawe n’Imana, ariko nubwo yakuwe muryango we nyuma yo kuvuka kwe, byabaye ngombwa ko Imana yongera kumuhuza n’umuryango we mbere yo kumukoresha.
*Umuryango wa Akani wose wahaniwe icyaha cye
*Umuryango wa Rahabu warokowe kubw’igiorwa cy’ubutwari yakoze ubwo yahishaga abatasi b’Abisirayeli.
Uburyo Imana ikora ntabwo bwahindutse, iracyakora inyuze mu muryango (Itorero).
Uyu munsi, twese abizeye Imana binyuze muri Kristo Yesu tubarizwa mu muryango umwe. Amaraso ya Yesu yaduhinduye umwe kandi Imana itubona nk’abagize Itorero rimwe.
#Ikibazo dufite muri iki gihe nuko ababarizwa mu Itorero basa n’abari hanze yaryo.
Imana iradasuba kumenya abo twagizwe bo kugira ngo tumenye uko dukwiriye kwitwara. Twaba tuvuga, turwanirira cyangwa se duciraho iteka ikintu, dukwiriye kuzirikana abo turibo ndetse tukaniboneza. Niba Imana ishyigikiye ikintu, natwe dukwiriye kugishyigikira kandi niba hari icyo Imana itemera natwe ntidukwiriye kucyemera. Uko niko guhagarira icyo twemera cyangwa se twizeye. Buri muryango ugira ibi wugenga, ibyo ni nako bimeze mu muryango w’Imana.
Nk’Itorero, Omega twahamagariwe gutegura umugeni wa Kristo, umugeni akenera kuhagirwa mbere yuko hagira ikindi bamukorera.
Uwo murimo natwe udukorwaho, ugendana nuko Imana itwereka ububi bwacu; ni umurimo ubabaza kuko utwereka abo turi bo kandi ukanadusaba kwihana. Umunsi uyu murimo warangiye nibwo tuzasa nawe ubwo azerekanwa. Kandi abafite ibyo byiringiro bariyeza kandi bakiboneza umunsi k’uwundi.
Sr. Pastor Liliose K. TAYI


text:
KO U RWANDA RWATAWE MU IRIMBI NINDE UZARUGARURA IBUNTU?
- Views 2270
Bavandimwe banyarwanda mbanje kubasuhuza, mugire amahoro y’Imana isumbabyose, imwe abanyarwanda bise Rugira, Iyakare n’andi mazina nk’ayo, bakurikije icyo ibamariye.
Iy’Imana irahari kandi iratureba, ndetse iranadukunda, ninayo mpamvu abakozi ba Shitani, sekibi, bifuza kutumara, bakaturimburana n’imizi ariko tukanga iyaduhanze ikaturinda ubu tukaba tugihumeka umwuka w’abazima.
Abatuvuyemo nabo, bapfanye agahinda, bamwe kubera ko baguye ishyanga badatashye mu gihugu cy’isezerano cy’Urwanda rwa Kanyarwanda, ariko k’ubwo kwizera abo bose bazazuka kuko bapfuye gitwari batandavuye kuri SEKIBI nabayoboke be.
Buri wese atekereje igihe twatangiriye kurwanira uru rugamba rw’umwanzi, yabona abantu benshi barimo abakunzi, inshuti n’abavandimwe batuvuyemo kandi bakagenda batanduranije ndetse badapfukamiye umwanzi n’ibikoresho bye byuzuye umuvumo nka Kalinga, Rwogera, Kimumugizi na za nkota bita Ruhuga.
Urugiye kera ruhinyuza intwari, hari abo twatangiranye, ubu nabo byageze aho bagahangwaho n’amashitani none bakaba baratwihindutse, gusa k’ubwimpuhwe z’Imana tugenda tubabona bitatugoye, tukanaboneraho uko twabirinda, ndetse nuko bidushobokeye twabagarura ibumuntu, tugakomezanya mu rwanda dushaka kuzura tukarugira urwizihiye Imana. Ntakidashobokera abantu cyane iyo bayobowe n’umwuka mwiza, ibi nabyo tuzabigeraho kandi neza;
Twegere imbere tuzahure u Rwanda rwatawe mu irimbi
Kuvuga biroroha ariko gukora bikaguma, nyamara burya ururimi rujyaho rukisararanga rudapima n’irobo, dushatse twarwaka akanya ko kugirango duceceke maze amagambo rwasohoraga tukayaharira ibikorwa.
Kubera iki ururimi rugomba kwimwa ijambo? Njye kuva Sekibi yinjira u Rwanda akarugira ayo ifundi igira ibivuzo, kugeza arushyinguye ururimi rurebera ruvuga rwongera ruvuga gusa gusa gusaaaaa, nasanze niba amagambo yarashoboye kuzahura igihugu akagikura mu Irimbi, cyakagombye kuba cyaravuyemo ariko kugeza ubu ruracyahambwe; urwo rurimi ntacyo narunenga kuko mubyo rwakoze nasanze byaragize akamaro, ariko rero aho bigeze ubu rwagakwiye kwambikwa umudari, maze rukajya muzabukuru, ubundi igice gisigaye cy’umubiri kigatekereza indi nzira yajya byihutirwa mu bikorwa kugirango dutabare igihugu cyacu kitarasigara ari igikanka gusa dore ko kubora bwo cyarangije kubora ndetse umunuko wacyo ukaba ugera ikantarange.
Njye maze igihe ncecetse, ntabwo byari ugutinya imyambi n’amacumu bya sekibi, kuko ndakingiye bidasubirwaho, ahubwo narimo njya inama n’ururimi rwanjye ndushimira ibyo rwakoze mu gihe kinini tumaranye, narwo ruranyumvira rumpa umutuzo ubundi rungira inama yo kureba ikindi cyakorwa aricyo mbabwira ngo dutabare urwanda dukoresheje ubundi buryo bwose dusigaranye, amafaranga, imbaraga z’umubiri, ubwenge,kandi byose tukabikorana urukundo n’umutima utabara.
Ntabandi u Rwanda rutezeho gutabururwa atari twebwe tuzi igiciro cyarwo, twebwe twaruhunze turukunda, cyane twebwe urubyiruko twaruhunze tutarasarura kubyiza rwejeje nyamara rwaradutwise, rukatubyara, rukatwonsa twagera imusozi Shitani agaturumbuka aduturumbukana ntampuhwe, yica igiti nisazi kugeza yishe nuwari munda utari wagejeje igihe cyo kuvuka.
Ndagirango Banyarwanda Banyarwandakazi uwo mugongo mugari waduhetse, natwe dushake uburyo tuwitura ibyiza watugiriye,maze nubwo ugeze kure cyane ushwanyaguzwa nabatagira impuhwe tuwibuke ibihe bitararengerana ngo tuzisange turi inshike burundu, dutuye mu bihuru nk’abatarigeze igihugu; ntawo rwose twaremewe guhakwa,ntanubwo twaremewe kubabara, ibyo n’ibyo umwanzi ashaka, ariko Imana yo yaturemanye Urukundo n’umunezero, byo tugomba guharanira iteka ryose kugeza isezerano ryayo rigeze ku musozo.
Tugomba kubigiramo umuhate kuko Imana yatwambitse umubiri wuzuye ingufu zo kubigeraho, kwanga agasuzuguro kwihagararaho no kurimbura umubisha udadushakira amaho, ntakundi nabivuga atari muri ayo magambo akakaye, umubiri wacu n’uwigitinyiro, ntawe ugomba kuwigereza ngo awukore ibyo ashaka byose.
Nkuko ntawe ushyingura ari umwe, twese tuzi ko u Rwanda rwacu, rwatewe inkota na FPR, irarusogota, irangije iruca umutwe, nuko abayoboke bayo bararushyingura. Kuruzahura no kurugarura ibuntu nitwe Rubanda bireba dufatanije, kandi murabizi ko abishyizehamwe ntakibananira, ibyo ntashiti tuzabishobora, mupfa buri umwe aho ari kuvuga ati:NDIYEMEJE NTEYE INTAMBWE IGANA IMBERE MU KUZAHURA URWANDA, KANDI NZABIGERAHO NTANZE IKI N’IKI, MAZE UBUNDI UKUBAHIRIZA IRYO SEZERANO UBUTAZASUBIRA INYUMA
Hari abibeshya ngo Kagame niwe wishe Urwanda, oya njye ntabwo nemeranya nabo, kuko Kagame ni Ishitani nkuru, naho utundi dushitani tumugaragiye natwo tugenda dukura kuburyo aramutse avuyeho, habonekamo ikindi gishitani kinini cyamusimbura, mbese ndashaka kuvuga ko shitani zose ari zimwe, yaba nto cg inini zose zaravumwe nizo kurimbuka ibyo Isumbabyose niyo ibivuga si amagambo yanjye ( Shitani yaraciwe iteka ryose, abayikorera , abayubaha, abayiringiye, bose ni bavumwe)
Bavandimwe banyarwanda, nagirango mbasuhuze kandi nanongere nyuma y’igihe kirekire kubasangiza ibitekerezo byanjye, dore ko najyaga nsoma izindi mpanuro zabajyarugamba b’abasangirangendo, nkasanga hari abafite impungenge ko wenda naba naragize ikibazo, oya maze igihe tekereza kuyindi nzira, icyo nakora ngo urugamba turwana rutere imbere.
Ndaho rwose meze neza n’ubwo ibibazo bitabura, ariko nk’uko nababwiye ndakingiye, Inyenzi yashatse kugerageza kunkuramo iyo kotsa mu mezi nkabiri ashize, igira ibyago nyirusha amaboko n’amaguru, aho igeze izajya ihora ibyibuka ko ntari agafu k’ivugwarimwe.
Abakomeje kwibaza kuby’Intwari Romeo Rugero, nabo nababwira nti mukomere kandi kuva atarasezera n’ukuvuga ko araho,erega hano ku Isi turi mu rugendo, kandi rugira iherezo ryo mu Ijuru (aheza twese tuzajya abizera), Rugero rero mumuragize Imana isumba byose imurindire aho ari kugeza igihe tuzongera kubonanira twacyuye insinzi, hari igihe muzabona abasesekayeho we n’Ikaze ndetse n’abandi bose bamaze igihe bacecetse.
Nasoza mbabwira nti Duharanire kubaho Gitwari, gukora gitwari kugirango tuzasige urwibutso rwiza kandi tuzanasigire abacu Urwibutso rw’igihugu cyacu cya gakondo.
Umucunguzi ni Rubanda.
NSENGIYUMVA De Gaulle
8 Responses to KO U RWANDA RWATAWE MU IRIMBI NINDE UZARUGARURA IBUNTU?
-
Zatwaye barya,zica barya,naho ubu twarazimenye,uwo zizatwara azaba yizize cga abaye nka ya nkunguzi y’inkware ishoka agaca kayireba,njya nshimishwa n’abantu bamenye urugamba turwana bakanahagurukira kurusobanirira abandi,abo ni nk’abasore bitwa ba Donat Gapyisi,Kamana,Kavenya n’izindi mpirimbanyi z’abasangirangendo,aba rwose mbifurije amahirwe n’imigisha by’Imana kandi ndasaba Imana ngo izabafashe gukingura amatwi y’imitima n’ubwonko bw’abanyarwanda babwirwa abo twe tumenyereye kw’´izina rya Rubanda
Bitagabanije kuko abazakirikiza impanuro zabo ntaho bazahirira na runyenzi n’amadayimoni aba amuherekeje.Naho rwose impungenge nimuzishire kuko burya utarabikwa aba akiriho,kandi nanone nubwo napfa nawe ugapfa ariko tugapfana ubutwari,nkuko nkunda kubivuga ntabwo burya tuba dupfuye kuko Intwari ntipfa ahubwo isinzirira mu mu mitima yabayikunda.
Imana ikomeze ibane natwe mu rugendo turimo,idufashe kwisungana,umwe najya kugwa yegurwe nanmugenzi we maze tuzasoze urugendo rw’ubutwari twiyemeje.
Tuzatsinda ntakabuza.
-
Nsengiyumva, udusize mu rujijo! Intwari Rugero yaba ikiri kuri iyi si?
-
urakoze cyane Degaule,
dusabire Romeo Rugero na Nkusi Joseph, gusa basize baduhaye umuganda
-
Komere cyane mwe Data we
Urugamba rwururimi ni ngombwa kuko ikinyoma cyabonye intebe kubera abanyakuri baruciye bakarumira
bagashiduka amazi yarenze inkombe.
Bica inejye abari kurugamba na none iyo ururimi nkurwawe rucecetse kandi nibyo byari mubqgushakishije
IBIHE byiza kuri mwese
RUREMA AND MURIMWE.
-
Imana isumba byose numutima ukeye kuri iyi saha 5:35. ndashimirimana kuko ubushize nari nabajije niba de gaule akiriho none ndasubijwe burya mubantu numvise nkakunda ntacyo bampaye sinabura kuvuga ko j.paul romeo rugero arimo mumpanda yambere namubonye kuri yutube hanyuma naje kumva ko yapfuye nenda kwitura hasi agahinda karamfashe kugeza kuri iyi saha ariko ubu ndahumurijwe umutima wanjye urakeye none rero degaule ibi bintu uvuga nibyo rwose. ibikorwa nibyo bikenewe abandonner la theorie. vers la pratique ariko bibaye byiza ujye ucishamo unageho inyandiko nkiyi
-
Ndanezerewe cyane kumvako romewo rugero akiriho mwifurije amahoro y’imana namwe mwese bacunguzi.
-
De Gaulle komera cyane.
Ntureba ko uturuhuye mu mitima yacu ko ugihumeka kandi ubutwari bwawe ukiri wawundi. Komera cyane intwali ntipfa ahubwo irasinzira kuko ihora yibukwa iteka. izo nyanga birama zikomeje kukugendaho hariho Imana isumba byose nishimwe cyane yo yonyine ikomeje kukurinda. Beshi cyane tubayeho muri ubwo buryo, ariko ntagutinya kuko urugamba ni urwacu tuzarurwana kugeza kuntsinzi.
Imana ikomeye ndayinginga ngo ikomeze irindi Romeo Rugero aho yaba ari hose, ariko Imana niyo itegeka byose niyo izi igikwiye.
Nongere ngushimire De Gaulle komera cyane.
Twebwe twese rubanda urugamba ni urwacu, twebwe twese bene kanyarwanda twambarire itabaro kugeza kuntsinzi buri wese afite icyo gutanga, no gukora, haba mubikorwa, kurugamba, nibindi…
Twese hamwe nkabitsamuye ibikorwa bitugende imbere. Inkoko niyo ngoma kuko hirya yejo haba ari kera cyane.
-
Murakabura icyago gusa.
-


text:
Luka 8:15 Izo mu butaka bwiza, abo ni bo bumva ijambo bakarifata neza mu mitima inyuzwe myiza, bakera imbuto ku bwo kwihangana.
Luka 8:15 Izo mu butaka bwiza, abo ni bo bumva ijambo bakarifata neza mu mitima inyuzwe myiza, bakera imbuto ku bwo kwihangana.
Aya ni amagambo Yesu yavuze,adukangurira Gufata neza Ijambo ry’Imana
Mu gihe Genocide yabaga benshi mubayikoze bari abajyaga gusenga kandi basomaga Ijambo ry’Imana, ndetse bamwe bigishaga Ijambo ry’Imana mu nsengero
Nyamara nubwo basenganaga, bakaririmbana ntibatinye gukora amahano ngo bice abo basenganaga.
Ibi bigaragaza neza ko abo, batafataga Ijambo ry’Imana neza mu mitima inyuzwe.
Bibiliya ivuga neza ko mu gihe cya Roti (Intangiriro 19:1-24) ubwo Imana yarigiye kurimbura abantu b’i Sodomu u n’I Gomora ibahoye ibyaha bakoraga, yohereje abamalayika bo kureba ko byibuza haboneka abakiranutsi icumi kugirango ireke kuhambura (muyandi magambo Imana yashakaga byibura abantu 10 abafata neza Ijambo ryayo) irababura bituma harimbuka.
Ni ukuri kuzuye gufata neza Ijambo ry’Imana ni indangagaciro y’umukiristo
bituma hataboneka ibitecyerezo bibi.
Bivanaho amakimbirane n’Inzangano mubarifashe neza
Bituma Igihugu kiba amahoro.
Bibuza umuntu kugira ingenga bitecyerezo ya Genocide
Bibiliya ivuga neza ko umuvandimwe avukira gukura abandi mu makuba ( Imigani 17:17).
Icyatumye umenya Imana ni ukugirango ufate neza Ijambo ryayo, bitume ugira ibitekerezo byiza kandi bitume igihugu cyawe n’abagituye baba amahoro
Umuntu wese usenga Imana, akwiriye gufata neza Ijambo ry’Imana n’umutima unyuzwe, kuko Ibyo ari byo Imana Ishaka kubayisenga by’ukuri
(mugicye gikurikira tuzarebera hamwe Ibiranga Umuntu umuntu Ufata neza Ijambo ry’Imana)
Christian N.
Ibitekerezo
IJAMBO RY'IMANA nta handi turisanga uretse muli Bible.Niba abantu bakurikizaga ibyo YESU yasize atubwiye,nta Genocide cyangwa Intambara zaba mu isi.Urugero,muli Yohana 13:35,yasabye Abakristu Nyakuri GUKUNDANA.Naho muli Matayo 7:12,YESU yadusabye ko "icyo tutifuza ko kitubaho,tutagikorera undi muntu".Usanga abantu bubahiriza ibi yadusabye ari bake cyane.Kugirango tuzabone ubuzima bw'iteka cyangwa tuzazuke ku munsi wa nyuma,nuko twakora ibyo yasize adusabye.Bisaba ubushake nta kindi.Abantu banga kubikora,ntabwo bazaba muli paradizo (1 Abakorinto 6:9,10).Tujye tumenya ko imana yashyizeho umunsi w'imperuka (Ibyakozwe 17:31).Iyo urebye ibintu bibi cyane bibera muli iyi si bitahozeho,byerekana nta gushidikanya ko imperuka iri hafi.Ndetse n'abahanga batemera Bible,bemeza ko imperuka iri hafi.Imperuka ishobora kuzazanwa n'Intambara ya 3 y'isi.Mujye mucungira hafi ibintu birimo kubera muli Syria na North Korea.Bishobora kubyara intambara ya 3 y'isi.Muli iyo ntambara,ibihugu bizakoresha Atomic Bombs. Kanda hano umusubize
Urakoze cyane kutwibutsa ko turi mu bihe by'imperuka.Igiteye ubwoba cyane,nuko presidents ba Amerika n'UBURUSIYA ,aribo TRUMP na PUTIN badatekereza neza.Mu cyongereza,TRUMP ni "impulsive and has a fiery temper' naho PUTIN akaba "ruthless".Bashobora cyane gutera intambara ya 3 y'isi.Muzi icyakurikiraho?Bakoresha Atomic Bombs,isi yose igahinduka IVU.Ariko ku bantu bemera ibyo Bible ivuga,ntabwo imana yacu yakwemera ko abantu yaremye bamara ISI yiremeye.Ahubwo intambara ya 3 nitangira,hazaba icyo Bible yita Great Tribulation (Umubabaro ukomeye) dusoma muli Matayo 24:21.Noneho hakurikireho IMPERUKA,ubwo imana izatwika intwaro zose (Zaburi 46:9),ndetse yice n'abantu bose bakora ibyo itubuza,barimo n'abarwana (Yeremiya 25:33 na Matayo 26:52).Baliya bashaka gutangiza intambara ya 3 y'isi,barimo gutegura IMPERUKA.Ariko kuko batizera ibyo Bible ivuga,ntabwo bazi icyo bakora. Kanda hano umusubize


text:
« Mu miko y’abakobwa » ni ahantu ndangamateka. Ni agace gaherereye mu Kagari ka Mukore mu Murenge wa Kageyo mu Karere ka Ngororero.
« Mu miko y’abakobwa » ni ahantu ndangamateka. Ni agace gaherereye mu Kagari ka Mukore mu Murenge wa Kageyo mu Karere ka Ngororero.
Ni agace gato gafite ubuso bwa are 20, harangwa n’ibihuru birimo igiti cy’umuko gikikijwe n’ibindi biti bigufi n’ibirebire hamwe n’ibyatsi byurira, bihora byose bitohagiye.
Cyuzuzo Nkundabagenzi Sylivere, umunyeshuli muri Kaminuza n’umushakashatsi mu by’amateka avuga ko umwami Yuhi II Gahima amaze gutanga, abana be Bamara, Cyamatare, Mutezi, Binama na Juru bagiranye amakimbirane ashingiye ku uzasimbura se. Ibi byatumye batandukana, uwitwa Juru afata Uburiza, Cyamatare afata Nduga na Kingogo.
Juru wari warasigaranye ubutegetsi bwa se yaje gupfa maze Binama aba ari we ufata ubutegetsi. Intego ye ya mbere yari ukwikiza Ndahiro II Cyamatare. Kugira ngo abigereho yitabaza umwami w’Abanyabungo witwaga Nsibura I Nyebunga.
Barwanyije Cyamatare arahunga kugeza bamutsinze ahitwa « Rubi rw’Inyundo », ni mu Murenge wa Muhororo mu Karere ka Ngororero, hari mu mwaka w’1499, Abanyabungo bafata u Rwanda barutegeka imyaka 11.
Bamze gufata igihugu, Nsibura Nyebunga na Binama bakoze icyaziraga bafata umugabekazi witwaga Nyirandahiro II Nyirangabo hamwe n’abakobwa b’i bwami babicira aho mu kagari ka mukore ubu. Aho hari igiti cy’umuko kinini hamwe n’iriba ry’amazi ari na ryo baroshywemo, ubu hashize imyaka 517.
Naho Ruganzu Ndoli yari yarahungishirijwe kwa nyirasenge Nyabunyana i Karagwe k’Abahinda.
Byategereje ko Ruganzu Ndoli aza gutabara u Rwanda mu 1510, ahabwa umugabekazi w’umutsindirano witwaga Nyirarumaga. Ruganzu Ndoli yahise atangiza inzira y’ubwiru bitaga « Inzira ya gicurasi », nko kwiraburira abo bagore n’abakobwa baroshywe mu Miko y’abakobwa nabwo hari muri gicurasi.
Gasake Augustin, umwanditsi akaba n’umuhanzi gakondo avuga ko mu gukuraho imiziro kuri aho hantu, haje uwitwaga Kibogo wari murumuna wa Cyamatare, maze aritanga ageze mu miko y’abakobwa (ni igihe Ruganzu yarimo arwanya Abanyabungo, maze ahajojobereza amaraso ye ariko kuheza « kweza », maze bamwubakira inzu i bwami yabayeho kugeza umwami Musinga atanze.
Bronze


text:
Imana yambereye Papa nari narabuze nkiri muto
Nitwa Deborah mfite mama na basaza banjye babiri. Papa yapfuye ku munsi navukiyeho, ubwo nari maze kugira imyaka 7 basaza banjye nabo bava murugo barigendera.
Mama wanjye yahoranaga umunaniro, akenshi sinajyaga mubona afata igihe cyo kuruhuka ahubwo yabaga ahirimbana ashakisha ngo abone ibyo kudutunga. Nubwo byari bimeze gutyo ariko mama yari yarakiriye Yesu nk’umwami n’umukiza mbere yuko mvuka birumvikana ko nasanze mama ari umukristo, ubwo byabaye ngombwa ko njya murusengero buri cyumweru nkurikiye mama ariko byukuri ntago nabikundaga.
Kuri njye kujya gusenga nabifataga nko guta umwanya, narimbizi ko Imana ibaho ariko ntago nibazaga impamvu Yesu yagombaga gupfira ku musaraba. Nibazaga ibibazo byinshi kuri Yesu nkibaza uwo muntu wemeye gupfa gutyo nawe nkumva ibye biranyobera.
Nakuriye mu buzima bwa njyenyine, nababwiye ko abavandimwe banjye bari baradutaye, mbese nakuze nigunga numvaga nta muntu numwe kw’isi unkunda, nkumva naratawe. Maze kugira imyaka 13 nibwo namenye neza ko Papa yapfuye kandi ko yapfuye yiyahuye.
Nagize agahinda kenshi najyaga nibaza nti niba data yarahisemo kunsiga nkivuka akiyahura, mbese hari undi muntu wangirira impuhwe na Data atarazigize? Nahoranaga agahinda, ibyishimo byo ntabyo nigeze.
Nahisemo guhungira mu biyobyabwenge, no mu mikino itandukanye, nigira mu nshuti zitangira kunyigisha kunywa itabi mbese ntangira kuraruka, ariko nubwo byari bimeze bityo Imana yarandebaga. Nagize ikibazo amasomo yanjye arananira kubw’ibyo nabagamo, natangiye gufatwa n’uburwayi bw’umutwe, mbese bumerera nabi cyane. Maze kugira imyaka 17 navuye mu ishuri kuko nari ntagishoboye kwiga.
Nijoro nararaga ndeba ngasinzira ku manywa. Muri iryo joro ryose nabaga ndirira mu buriri kandi ngakora kuburyo nta muntu numwe unyumva, naje kwinjira muri farumasi imwe ndeba mo umuti w’ibikoko nagura kugira ngo unyice ariko ndibaza niba koko uzanyica nanone ngatekereza nywunyweye ntunyice nabigenza nte?
Kimwe cyo nifuzaga kuzaryama sinongere gukanguka. Aho byari bigeze ibibazo byari bimaze kundenga abantu benshi bari bamaze kuvumbura ko mfite ikibazo kuko noneho sinari nkibasha kwihishira.
Nkiri muri iyo farumasi nibutse ko kera nkijya gusenga batwigishije ko umuntu wiyahura atazajya mu ijuru, nasohotse vuba ndagenda ariko nacitse intege, gusa nageragezaga kubihisha ko ndemerewe ariko bikanga bikaba iby’ubusa.
Nababwiye ko mama yari umukristo ariko kubw’ibibazo byinshi yari yarahuye nabyo yajyaga ajya mu rusengero agasohoka uko yinjiye, igihe kimwe, yagiye mu rusengero Imana iramugenderera iramwiyereka, imuha ibyishimo n’umunezero abona abantu bo mu rusengero bose ni beza, ikintu cyose kivuzwe kikamufasha basoje we yumva yakwigumiramo ariko yibutse ko yansize mbabaye agaruka yiruka ambwira ibyiza byo murusengero atari yarabonye kera ambwira ko yabonyemo Papa na basaza banjye, numvise ngize amatsiko mfata icyemezo ko kumunsi ukurikiyeho tuzajyana.
Ngeze muri urwo rusengero ikintu nibuka nuko narize gusa ibindi ntabyo nzi, ariko muri ayo marira niho Imana yambohoreye, dusohotse abantu benshi baje bansuhuzanya ibyishimo numva ntaho nigeze mbibona natahanye umunezero ntashobora gusobanura. Yesu yari yamaze kwinjira mu buzima bwanjye, nari namaze kubohoka.
Kuri ubu sinkiganyira ukundi, mfite amahoro menshi nyuzwe n’ubuzima mbayemo sintekereza kwiyahura ukundi, umutwe udakira narwaraga Imana yarawunkijije, Imana yampaye byose nari nkeneye kandi nubu ikomeza kumfasha. Ndashima Imana ko ari Papa wo mu ijuru kandi amenya byose nkeneye mubuzima bwanjye, Amen.


text:
Artem w’imyaka 18 na Anna wa 20 babasanze baguye mu igaraje bambaye ubusa basobekeranye amaboko, mu masaha ya nyuma y’akazi ku ya 11 Ugushyingo.
Inshuti zabo zatangaje ko bari bagiye mu rugendo rwo kwishimisha. Muri iryo garaje ngo bahageze bavuye iwabo w’uwo musore bababwiye ko bagiye gutembera gusa ngo yari agiye kwereka inshuti ye ahantu agiye kumara igihe akorera.
Mu rwego rwo kwirinda imbeho n’ubukonje bwinshi, ngo umusore yakije moteri y’imodoka kugira ngo hashyuhe, gusa ngo ubwo bari mu gikorwa cyo gutera akabariro umwuka usohorwa na moteri y’imodoka wabaye mwinshi uhita ubahitana bapfa bari muri icyo gikorwa.
Ngo ababyeyi b’umusore barategereje baraheba batangira kujya gushakisha ariko bakomerekejwe no gusanga umwana wabo yapfuye kandi yambaye ubusa we n’uwo bakoranaga imibonano.
Inshuti z’uwo musore wendaga kurangiza Kaminuza ndetse wanateganyaga kuzashinga igaraje ye mu minsi ya vuba zatangaje ko aho hantu bari barahagize ahagenewe ukwishimisha kwabo.
Urupfu rwabo bombi rwateje impaka ku mbuga nkoranyambaga bamwe bakemeza ko bapfuye neza kuko bari mu byishimo ariko abandi bakavuga ko no kutamenya aho gukorera imibonano ari akaga.
Umujyi wa Ufa ibyo byabereyemo , ni umurwa mukuru wa Leta ya Bashkortostan mu Majyepfo y’u Burusiya wiganjemo ibikorwa by’inganda ,ubucuruzi n’ibindi.


text:
Bitandukanye n’amarushanwa yabaye yo gushaka umukobwa uhiga abandi mu buranga no mu bwenge mu myaka yatambutse, iry’uyu mwaka ryo ryihariye kuba umwe mu bagize akanama nkemurampaka ari umuturage utuye kandi ukorera mu gace gashakishwamo abakobwa bazahatanira ikamba rya nyampinga w’u Rwanda wa 2017 ku rwego rw’igihugu.
Icyo, ni ikintu cyakiriwe neza n’abari guhatanira ikamba rya Nyampinga w’u Rwanda w’uyu mwaka ugomba gusimbura Mutesi Jolly.
Bamwe mu bafite ubunararibonye bwo kuba baranyuze mu marushanwa ya Nyampinga w’u Rwanda bagize icyo bavuga ku mpinduka zakozwe ku bagize akanama nkemurampaka, bemeza ko bizarushaho gutinyura abakobwa bo mu ntara n’Umujyi wa Kigali bafite indoto zo kuba nyampinga w’u Rwanda aho ngo bigomba kubafasha kurushaho kunoza imishinga yabo mu gihe bazaba batsinde.
Umuhoza Sharifa, igisonga cya kane cya Nyampinga w’u Rwanda 2016, akaba anafite ikamba ry’umukobwa wagaragaye neza mu mafoto ni umwe mu bagize icyo babivugaho, mu kiganiro n’iki kinyamakuru, ati “Nka twe twagiye mu marushanwa mbere hazaga abakemurampaka tutazi ukamubona ari uko ugeze imbere y’akanama nkemurampaka, ubu ngubu rero kumva ko harimo umuntu wo muri iyo ntara biri mu bintu bimugabanyiriza kugira ubwoba ahubwo bikamuha imbaraga no kwigirira icyizere.”
Miss Sharifa yakomeje agira ati, kuba nk’umukemurampaka ari uwo muri iyo ntara ndabona bizorohera aba banyampinga barimo[mu irishanwa] kumenya umuyobozi basanga kugira ngo abafashe mu bikorwa byabo, ikindi bizorohera intara bahagarariye kubafasha mu bikorwa byabo.”
Izubarirashe.rw twegereye Ishimwe Dieudonné, umuyobozi wa Rwanda Inspiration Back Up, sosiyete ifite isoko ryo gutegura amarushanwa ya nyampinga w’u Rwanda maze asobanura byinshi ushobora kuba uri kwibaza ku cyateye impinduka ziri kugaragara mu bagize akanama nkemurampaka mu marushanwa ya nyampinga w’u Rwanda w’uyu mwaka.
Tangira usobanurira abasomyi impamvu mwahisemo kongera mu bagize akanama nkemurampaka umwe mu baturage bo mu gace abashaka kuba nyampinga w’u Rwanda biyamamarizamo?
Impamvu twabihisemo nta yindi ni ukubera ko Abanyarwada kenshi wasangaga bakubwira ko bakeneye na none kwiyumva mu gikorwa, kumva ko igikorwa ari icyabo; reka tuvuge ko uteguye umushinga ko nawe ufashe umushinga ukawuzana ahantu, hari abagenerwabikorwa ni ukuvuga ngo umukemurampaka umwe ashobora kutubera content, undi akatubera uko abarushanwa bagaragara, ariko dukeneye kumva niba uwo muntu uwo mushinga afite ashaka kuzakora nka nyampinga w’u Rwanda ese muri iyo ntara urakenewe? Ese urumva ari ibintu bifatika?
Ibyo rero nta wabikubwira neza nk’uhaba, nk’uhazi, ni yo mpamvu tureba bamwe mu bavuga rikijyana bo muri iyo ntara kugira ngo babashe gukomeza kuturebera niba koko niba nyampinga w’u Rwanda uje hari ikibazo aje gukemura; nuvuga ngo hano mu Ntara y’Amajyaruguru ngiye kugira ibyo nkemura wenda mu Karere ka Musanze, we arabizi niba ibyo koko ari ikibazo cyangwa niba byararangiye.
Mu ntara hari abavuga rikijyana benshi, ubundi uriya mukemurampaka we mumutoranya mute?
Buriya hari ikintu tutahisha, ibikorwa biragaragara ni ikintu tatahisha, twe tureba ibikorwa umuntu aba yarakoze mu buryo butandukanye; uburyo asanzwe abana n’urubyiruko, uburyo asanzwe akorana na rwo, ni benshi bahari ariko na none ntiwabafata bose ariko na none nta kindi kibagaragaza usibye ibikorwa nta kindi tugenderaho, ntabwo tugendera ku kindi kintu icyo ari cyo cyose!
Nk’abafite isoko ryo gutegura aya marushanwa ya Nyampinga w’u Rwanda musanga bizabafasha iki?
Bizadufasha cyane kurusha uko dushobora gufata abakemurampaka baturutse ahantu hatandukanye bakaza gufatira ibyemezo bamwe mu bari aho ngaho, ni byiza ko duhera ku bagenerwabikorwa bazakorana na miss umunsi ku wundi, kubera ko nk’uyu mu maman mubona hano miss aramutse atsindiye hano yaba afite umufatanyabikorwa batangiranye; yatsinda atatsinda azamwegera amugishe inama muri byinshi bitandukanye.
Ese nk’abategura irishunwa rya nyampinga w’u Rwanda mubona iki cyemezo mwafashe kizakuraho icyiswe ‘Kata’ zivugwa muri iri rushanwa?
‘Kata’ ibyo ari byo byose irushanwa ryose abantu bose bagomba kuvuga ko harimo ‘Kata’, kuko gutsindwa akenshi usanga umuntu avuga ko ari yo mpamvu yatsinzwe, ‘Kata’ rero sinzi izo uvuga izo ari zo, ariko utekereza ko umukemurampaka waza hano ballot paper uzayirebe nta cyo yayikoraho, kandi abakemurampaka ni batatu; kuba wakemura impaka uri umwe ukavuga ngo ‘ndahitamo ko uriya muntu ari we ugenda’, muri ubwo buryo uriya mukemurampaka nta cyo yaje gukemura kuko n’ubundi abakemurampaka bacu bari nta makemwa”.
Iki gikorwa ni umwihariko w’uyu mwaka cyangwa n’indi itaha kizakomeza?
Ni igikorwa kizakomeza, ubu nitujya n’ahandi tuzareba undi.
Ese ubundi ni iki cyababuzaga kubikora mbere hose?
Inkono ihira igihe.
Twitter: @Umurengezis


text:
Benshi bavuga ko ‘diyabete’ ari indwara iterwa n’isukari umuntu arya cyangwa se anywa mu binyobwa bitandukanye, nyamara se abayinywa bose barayirwara? Nta batayinywa se bayirwara? Twaganiriye na Muganga Uwingabire Etienne ukorera mu Ishyirahamwe ry’abarwayi ba Diyabete mu Rwanda ‘Association de diabetique au Rwanda’ maze atubwira byinshi kuri iyi ndwara.
Muganga yatangiye asobanura icyo diyabete ari cyo, ahereye ku buryo iyi ndwara ibonekamu mubiri.
Yatangiye agira ati “Turabanza tujye mu kuntu umuntu abaho. Kugira ngo ubeho ugomba kurya hanyuma ibyo urya bigakorwamo imbaraga umubiri ukoresha (energie), izo mbaraga rero ni ya sukari yakuwe mubyo wariye hanyuma ikajya mu ngingo zawe zose z’umubiri zikabasha kugira imbaraga zo gukora. Noneho izo mbaraga kugira ngo zikwirakire hose, zigere mu maboko mbashe gukora, zigere mu bwonko mbashe gutekereza, zigere mu maso mbashe kureba n’ahandi n’ahandi, ni uko hari ikintu kibasha kuyikwirakwiza aho hose. Mu mubiri w’umuntu rero hari inyama yitwa ‘impindura(pancréas)’ ivubura umusemburo bita ‘insuline’ , uwo musemburo rero ni wo utwara za mbaraga ukazikwirakwiza hose mu mubiri, biciye mu maraso byose.
Umuntu rero arwara diyabete mu gihe isukari yabaye nyinshi mu maraso kuko yabuze ikiyikwirakwiza. Mbese ikibazo kiba kiri kuri insuline. Ubundi rero mu maraso y’umuntu igipimo cy’isukari cyagombye kuba kirimo cyitegembyamo ni hagati ya garama 70 na garama 115 muri desilitiro y’amaraso. Noneho rero iyo isukari irengeje iki gipimo kandi nta kintu wariye biba bivuze ko isukari mu mubiri itarimo gukoreshwa neza noneho bikazagenda byiyongera kugeza ubwo utangiye kuzanaibimenyetso by’umurwayi wa diyabete.
Noneho tugiye mi gisobanuro cya diyabete (definition), ni indwara idakira kandi itandura iterwa no kuba umubiri w’umuntu utakibasha gukoresha isukari neza, bitewe n’uko umusemburo ushinzwe gukoresha isukari, utarimo gukorwa n’impindura, iwukora ntukoreshwe neza cyangwa se ikora muke ntuhaze umubiri.
Amoko ya diyabete
Ubundi rero hari amoko menshi ya diyabete ariko akunze kugaragara cyane ku isi ni 3.
Diyabete yo mu bwoko bwa mbere (diabete type 1)
Iyi ni imwe iza mu gihe impindura isa n’iyazimye, nta musemburo n’umwe wa insuline irimo gukora. Ni yo usanga umuntu uyirwaye ahora yitera inshinge ubuzima bwe bwose, buriya ni uwo musemburo aba yitera. Akenshi ikunze kugaragara ku bantu bakiri bato bari munsi y’imyaka 35 y’amavuko.
Diyabete yo mu bwoko bwa kabiri (diabete type 2)
Iyi ni iyo ya mpindura iba ikora umusemburo wa insuline ariko ntukoreshwe neza. Urugero ni ku bantu banini aho usanga insuline yohereza ya sukari mu mubiri noneho ikaza kubuzwa gutambuka n’ibinure icyo bita ‘insulino-resistance’, bya binure bikaba nka bariyeri ibuza insuline gukwirakwiza ya sukari mu mubiri. Ni yo mpamvu usanga abantu banini ari bo bakunda gurwara iyi diyabete yo mu bwoko kwa 2.
Diyabete y’abagore batwite (diabète gestationnel)
Ubundi iyo umugore atwite hari imisemburo iza mu mubiri we, ivuburwa n’ingobyi (placenta) itari isanzwe. Iyi misemburo rero isagarira umusemburo wa insuline igatuma udakora uko bikwiriye. Ni yo mpamvu hari ubwo uba utwite noneho wajya kwa muganga bakakubwira ko urwaye diyabete. Icyo gihe baguha imiti, wamara kubyara isukari igasubira ku murongo. Ariko kandi iyo utitonze neza, mu myaka nk’itanu cyangwa icumi iri imbere uba ushobora kongera kuyirwara cyane cyane iyo udakurikije amabwiriza wahawe n’abaganga cyangwa se wenda no mu muryango w’iwanyu hakaba harimo umuntu uyifite.
Diyabete se iterwa n’iki?
Mu by’ukuri ntituzi igitera diyabete ariko kandi hari n’ibyo twakwita nk’imbarutso yayo mu mubiri w’umuntu. Aha twavuga:
Umubyibuho ukabije utajyanye n’uburebure bwawe,
Kudakora siporo aho usanga umuntu afata amasukari menshi cyangwa amavuta n’ibindi birimo ibinure byinshi, hanyuma akirirwa aryamye cyangwa yicaye ntabikoreshe.
Kutarya imbuto n’imboga
Kunywa inzoga nyinshi ndetse n’itabi
Iyo mu muryango uvukamo harimo umurwayi wa diyabete
Hari n’imiti kandi ishobora kuba imbarutso nk’iyo abarwayi bakunze gukoresha irimo icyo bita ‘corticoïde’ cyangwa se n’iyo batera bamwe bakunda kurwara bakabyimba mu mavi.
Tubwire ibimenyetso byakubwira ko urwaye diyabete
Icya mbere ni ukugira inyota ikabije kandi ukumva uhora wumye mu kanwa, ukanywa ntuhage, noneho kwakundi unywa ni ko unihagarika inshuro nyinshi kandi inkari nyinshi, aha abantu babitandukanye na kwakundi umuntu yihagarika kenshi ariko ari innkari nke, umurwayi wa diyabete we aba yihagarika inkari nyinshi. Ikindi kimenyetso ni icyo gutakaza ibiro ku buryo bukabije, kuribwa umutwe cyane cyangwa se n’umunaniro ukabije.
Umurwayi wa diyabete se aba afite icyizere cyi kubaho igihe kingana gite?
Ubundi rero diyabete ntabwo yica ahubwo hica ingaruka zayo. Iyo wamaze kumenya ko urwaye diyabete, baguha inama n’imiti. Muri byo icy’ibanze ni ukurya neza, ukarya indyo irimo intungamubiri zose ni ukuvuga ibyubaka umubiri, ibirinda indwara n’ibitera imbaraga, ariko ibitera imbaraga bikaba bike muri ibyo byose, hanyuma imboga zikaba kimwe cya kabiri cy’isahani.
Mu ngaruka rero ziterwa n’ubu burwayi harimo;
Uburwayi bw’amaso ku buryo ugera n’aho utabona na gato, agahuma burundu.
Umuvuduko ukabije w’amaraso: Mu gihe adafashe neza imititi, n’uwo muvuduko w’amaraso aba afite amaraso ashobora guturikira mu bwonko, akajya muri koma. Kandi buriya iyo umurwayi wa diyabete yahuye n’icyo kibazo kuvayo biragora cyane nubwo wamuha imiti rwose biragorana cyane kuruta wawundi utayirwaye.
Imbyiko: Izi rero ni zo zinagorana cyane ndetse zigahitana benshi kuko iyo utabonye umuntu uguha impyiko nzima, ubundi buvuzi uba ukeneye bita ‘dialyse’ bagukorera gatatu mu cyumweru aho baba bakora akazi k’impyiko noneho bakagucomekaho ibyuma bikayungurura amaraso yose akuri mu mubiri hanyuma inshuro imwe ukayishyura ibihumbi 150. Akenshi rero usanga abarwayi ba diyabete bakunze kwicwa n’icyo kibazo cy’impyiko.
Mu zindi ngaruka rero hari n’ubwo ushobora gucika amaguru kuko warwaye nk’igisebe kikanga gukira noneho bakagenda baguca inshuro nyinshi bitewe n’uko mikorobe ziba zarazamutse, hari n’abakuka amenyo.
Ubundi se kuki igisebe cy’umurwayi wa diyabete kidakira?
Impamvu igisebe cy’umurwayi wa diyabete cyanga gukira ni uko isukari ye iba itari ku murongo, kubera ko iki gisebe kiba kirimo mikorobe za bacteries kandi zikundira isukari, noneho kuko ya sukari yabaye nyinshi mu mubiri, za bacteries zimererwa neza kuko ziba ziri ahantu haziryoheye, kandi uko zimererwa neza ni ko wowe urushaho kumererwa nabi na cya gisebe ntigikire. Ariko iyo baguhaye imiti neza na cya gisebe kikavurwa, za bacteries ntiziba zikigumye hahandi noneho ukaba wakira.
Ni gute umuntu yakwirinda diyabete?
Twavuze haruguru zimwe mu mbarutso za diyabete, mu kuyirinda rero umuntu yirinda ziriya mbarutso aho uheraku kugenzura isahani yawe. Imboga n’imbuto bibe byinshi mubyo turya, bimwe bitera imbaraga nk’umuceri, ibijumba n’ibindi nk’ibyo bibe bikeya hanyuma abantu bakore na siporo.
Ikindi umuntu yakora ni ukwirinda gukoresha ibisukari byinshi n’amavuta kandi ntacyo ukora. Urugero naguha ni nko kubona umuntu yirirwa yicaye mu biro ariko arisukamo ibyayi birimo amasukari buri kanya hanyuma yanataha aho gukora siporo akinjira mu modoka ahitira mu kabari yongeramo inzoga na za burushete maze agataha ahita yiryamira cyangwa n’ubundi yicara nta kindi akora.
Icyo nababwira rero gukoresha isukari si bibi ndetse n’ababyeyi babuza abana kuyikoresha barabahemukira gusa nanone wirinde kuyiryamisha ahubwo uyikoreshe, ukore imirimo y’amaboko cyangwa se niba ufite akazi katabikwemerera, mu gihe ukavuyemo ukore siporo. Ikindi kandi abantu bitabire kwisuzumisha (check-up) bamenye uko ubuzima bwabo bumeze kuko abenshi usanga babimenya byarageze kure.


text:
Abanyarwanda batuye mu Mujyi wa Dayton Ohio bibutse Jenoside yakorewe Abatutsi; imihango yabereye muri Kaminuza ya Dayton Ohio (University of Dayton River Campus), kuri uyu wa 23 Mata 2017.
Ni ubwa mbere habereyemo igikorwa cyo Kwibuka Jenoside yakorewe Abatutsi mu buryo bwagutse.
Uyu muhango watangijwe na Professor Theo Majka umwarimu wabigize umwuga muri iyi kaminuza na Melissa Bertolo ushinzwe kwakira abimukira mu Mujyi wa Dayton nk’uko tubikesha Abanyarwanda baba muri diaspora bawitabiriye.
Mwarimu Prof. Majka yagarutse ku mateka ya kaminuza abereyeye umwarimu avuga ko ari imwe muri kaminuza zo muri Leta ya Leta zunze Ubumwe za Amerika yatangije ubukangurambaga no kwigisha ibijyanye n’ikiremwa muntu.
Melissa Bertolo we yagarutse ku kababaro n’intimba Abatutsi barokotse Jenoside bafite, avuga ko atabona uburemere akavugamo, ashimira Abanyarwanda bagenzi babo bagize umuhate n’ubutwari bwo kuza kwibuka ababo.
Rutsobe Nsengiyumva, wari uhagarariye umuryango w’Abanyarwanda muri Diaspora ya Midwest muri uyu muhango yashimye ubutwari no gushyirahamwe byaranze Abanyarwanda nyuma ya Jenoside yakorewe Abatutsi. Mu ijambo rye, Rutsobe yavuze ko Abanyarwanda b’ingeri zose bahagurukiye kurwanya akarengane kandi ko barangamiye iterambere.
Yagize ati “Ubumwe ni zo mbaraga zacu kandi tugomba kubiharanira. Ku bifuza guca Abanyarwanda mo ibice nta mwanya bafite mu Rwanda kandi ko bazatsindwa kuko babiri baruta umwe”.
Frida Umuhoza wari ufite imyaka 14 y’Amavuko Jenoside itangira yatanze ubuhamya nk’uwarokotse. Yavuze ko nubwo yari umwana bwose hari byinshi acyibuka nk’urupfu rwa nyirasenge wahambwe abona, kandi ko acyibuka uko yasiganaga n’umutima bwa nyuma.
Yakomeje ubuhamya bwe avuga ko ababashakaga kubica bakabamaraho batabishoboye, ko ahubwo bameze nka cya giti batemye bashaka kukirimbura burundu nyamara kigashibukana amashami menshi n’imbuto ziryoshye ugituriye yifuza gusoroma izo mbuto.
Yagize ati “Nifuriza abacitse ku icumu kumera nka Nehemiya wo muri Bibiliya utaraciwe intege n’ibyo yumvaga cyangwa abamurwanyaga igihe yasanaga inkike z’i Yerusaremu, ahubwo kurwana kigabo bagakomeza kwiyubaka kandi ntibaceceke mu gihe harabashaka kuduhindurira amateka bayita andi mazina. Ukuri ni kumwe ni Jenoside yakorewe Abatutsi nta rindi zina ibyacu byatubayeho bifite”.
Frank Kayijuka wari uhagarariye Ambassade y’Abanyarwanda i Washington DC, yasabye Abanyarwanda ba Dayton gushyira hamwe bagakundana. Yabakanguriye kubyaza amahirwe bafite yo kuba bari mu gihugu nka Amerika benshi bifuza kubamo.
Yongeye kubizeza imikoranire myiza n’ubufasha bwa Ambassade ababwira ko imiryango ifunguye ku bayigana bose. Yanashimiye byimazeyo ubuyobozi bw’Umujyi wa Dayton bwakoze uko bushoboye bugashyigikira igikorwa cyo kwibuka. Yibukije Abanyarwanda gukurikiza amategeko y’aho batuye bakitwararika bakerekana isura nyayo igihugu cyabo cy’u Rwanda gifite mu ruhando mpuzamahanga.
Profeseri Aimable Twagirimana wari umushyitsi mukuru muri uyu muhango akaba ayobora umurwango w’Abanyarwanda muri Diaspora ya Amerika, yavuze ko aho u Rwanda rugeze heza ari uko ubusharire bw’amateka ya Jenoside bwabyajwemo ibyiringiro no gutanga icyerekezo kizima bitanga imbaraga zigejeje u Rwanda iterambere rugezeho muri iki gihe.


text:
ISOMO RYA MBERE
Isomo ryo mu ibaruwa ya mbere Mutagatifu Pawulo Intumwa yandikiye Abanyakorinti (1 Kor 1, 17-25)
Bavandimwe, 17Kristu ntiyanyohereje kubatiza, ahubwo yantumye kwamamaza Inkuru Nziza, atari mu magambo y’ubuhanga ngo hato umusaraba wa Kristu udakurizaho guta agaciro. 18Mu by’ukuri, kwamamaza urupfu rwa Kristu ku musaraba bisa n’amahomvu ku bari mu nzira yo korama, ariko ku bari mu nzira yo gukira ari bo twe, ni ububasha bw’Imana. 19Kuko handitswe ngo “Nzasenya ubuhanga bw’abahanga kandi nzarimbura ubwenge bw’abanyabwenge.” 20Mbese uw’umuhanga ari he ? Uw’umunyabwenge ari hehe ? Uw’intyoza mu by’isi ari he ? Ko ubanza ubuhanga bw’iyi si Imana yarabuhinduye amahomvu ? 21Koko rero, isi ku bwenge bwayo ntiyashoboye kumenyera Imana mu bigaragaza ubuhanga bwayo, ni yo mpamvu Imana yihitiyemo gukiza abemera, ikoresheje ubusazi bw’iyamamazabutumwa. 22Mu gihe Abayahudi bigomba ibitangaza, Abagereki bo bashimikiriye iby’ubuhanga, 23twebweho twamamaza Kristu wabambwe ku musaraba, bigashengura Abayahudi kandi bikitwa ibisazi ku Bagereki. 24Naho ku batowe, baba Abayahudi cyangwa Abagereki, Kristu uwo ni we bubasha bw’Imana n’ubuhanga bwayo. 25Kuko icyakwitwa ibisazi ariko giturutse ku Mana gitambutse kure ubuhanga bw’abantu, kandi icyakwitwa intege nke giturutse ku Mana gisumbye imbaraga z’abantu.
ZABURI (Zab 33 (32), 1-2, 4-5, 10-11)
Inyik/ Nyagasani, isi yuzuye ineza yawe.
Ntungane, nimukomere amashyi Uhoraho !
Abantu b’umutima uboneye bakwiye kumusingiza.
Nimusingize Uhoraho mucuranga icyembe,
munamucurangire inanga y’imirya cumi.
Kuko ijambo ry’Uhoraho ari intagorama,
n’ibikorwa bye byose bikaba indahinyuka.
Akunda ubutungane n’ubutabera,
isi yuzuye ineza y’Uhoraho.
Uhoraho yaburijemo imigambi y’amahanga,
ibitekerezo by’imiryango abihindura ubusa.
Nyamara umugambi w’Uhoraho ugumaho iteka ryose,
n’ibitekerezo by’umutima we bigahoraho,
uko ibihe bigenda biha ibindi.
IBANGONDIRIMBO RIBANZIRIZA IVANJILI (Lk 21, 36)
Alleluya Alleluya.
Hahirwa umuntu usenga igihe cyose :
azashobora gutunguka imbere y’Umwana w’umuntu.
Alleluya.
IVANJILI
+ Matayo (Mt 25, 1-13)
Muri icyo gihe, Yezu yabwiraga abigishwa be iby’ihindukira rye, maze abacira uyu mugani ati 1“Ingoma y’ijuru izagereranywa n’abakobwa cumi bafashe amatara yabo, bajya gusanganira umukwe. 2Batanu muri bo bari abapfayongo, abandi batanu ari abanyamutima. 3Abakobwa b’abapfayongo bafata amatara yabo, ariko ntibajyana amavuta yo kongeramo; 4naho abanyamutima bafata amatara hamwe n’amavuta mu tweso. 5Nuko rero umukwe atinze barahunyiza, bose barasinzira. 6Ariko mu gicuku akamu karavuga ngo ‘Dore umukwe araje, nimujye kumusanganira !’ 7Nuko ba bakobwa bose barabaduka, batunganya amatara yabo. 8Ab’abapfayongo babwira ab’abanyamutima bati ‘Nimuduhe ku mavuta yanyu, kuko amatara yacu agiye kuzima.’ 9Ariko abanyamutima barabasubiza bati ‘Ahubwo nimugane abacuruzi mwigurire, tutavaho tubura aduhagije twese.’ 10Igihe bagiye kuyagura umukwe aba araje; abiteguye binjirana na we mu nzu y’ubukwe, nuko umuryango urakingwa. 11Hanyuma ba bakobwa bandi baraza, barahamagara bati ‘Nyagasani, Nyagasani, dukingurire !’ 12We rero arababwira ati ‘Ndababwira ukuri : simbazi !’ 13Nuko rero murabe maso, kuko mutazi umunsi n’isaha.”


text:
Kanama: abayobozi b’imidugudu bahawe telefoni zizabafasha guhana amakuru k’umutekano
Mu murenge wa Kanama abayobozi b’imidugudu bahawe telefoni zigendanwa kugira ngo barusheho gahunda yo guhanahana amakuru kubirebana n’umutekano n’imibereho myiza.
Iki kibazo cyo gutanga amakuru kikaba cyari gisigaye kibangamiwe n’uko hari abayobozi b’inzego z’imidugudu badatanga amakuru bitwaje ko badafite telefoni ariko ngo kuzibashyikiriza bizoroshya akazi no kwihutisha itagwa ry’amakuru abera mu midugudu igize umurenge wa kanama.
Abayobozi b’imidugudu bahawe telefoni zigendanwa taliki ya 22/5/2013 ni 48, bakaba bavuga ko ubu bagiye gukora akazi kabo neza batangira amakuru ku gihe kuko imbogamizi bari bafite zivuyeho.
Uretse kuba abayobozi b’imidugudu bagiye kuzajya batangira amakuru ku gihe, ngo buri muturage wese asabwa gutanga amakuru abera aho atuye, abayobozi b’imidugudu nkuko babisabwa na Sebikari Munyenganizi Jean, umunyamabanga nshingwabikorwa w’umurenge wa Kanama.
Kurwanya ruswa no gushishikariza abaturage kwitabira gahunda yo gutanga ubwisungane mu kwivuza hamwe no kurwanya Ibiza haterwa ibiti aho bikwiye hamwe no gukora imirwanya suri ni bimwe abayobozi b’imidugudu bahamagarirwa gukora.
Amatelefoni yatanzwe akaba azifashishwa mu kwihutisha gahunda za leta nko kugeza amabwiriza k’ubuyobozi bw’imidugudu k’uburyo bwihuse n’ibindi.


text:
Nyaruguru: Umurenge wa Nyabimata wavuye ku mwanya wa nyuma uba uwa 6
Mu mihigoy’umwaka wa 2013-2014 umurenge wa Nyabimata wabaye uwa 6, uvuye ku mwanya wa nyuma mu mihigo y’umwaka wari wabanje. Ubuyobozi bw’umurenge wa Nyabimata burashimira abatuye uyu murenge More...
Rwanda | Ruhango: Abavuga rikumvikana barasaba ko abaturage bajya bahabwa umwanya mu byemezo bifatwa na Leta
Abavuga rikijyana mu karere ka Ruhango, baravuga ko Leta ikwiye kujya iha umwanya abaturage ikumva ibitekerezo byabo mu bikorwa iba iteganya, kuko ngo hari igihe bajya kumva bakumva inzego zo hejuru zibaturaho ibintu More...
Abanyarwanda barashishikarizwa kwirinda ibiyobyabwenge cyane cyane urubyiruko
Buri wese arasabwa kugira uruhare mu kurwanya ibiyobyabwenge “Dushyire hamwe twese twubake u Rwanda ruzira ibiyobyabwenge†niyo nsanganyamatsiko y’umwaka wa 2012 mu kurwanya ibiyobyabwenge no More...
Muhanga: Biyemeje ko buri mwaka bazajya bahemba umukozi uhiga abandi ku murimo
Kuri uyu wa 1 Gicurasi 2012, umunsi isi yose izirikana umunsi w’abakozi, abakozi b’akarere ka Muhanga bo biyemeje kujya bahemba umwe muri bo wabaye indashyirwa mu kazi mu gihe runaka kugirango byongere More...


text:
Hariho umwami w'ubugereki,ararwara araremba byo gupfa maze agera aho kuraga,nuko ahamagara umugaba w'ingabo aramubwira ati;
"1)UMUNSI NZATANGA UMURAMBO WANJYE UZATWARWE N'ABAGANGA.
2) ISANDUKU MUZANSHYIRAMO NTIMUZASHYIREMO AMABOKO YANJYE MUZAYAREKERE HANZE ANANABA. 3) IBINTU BYOSE NTUNZE BY'AGACIRO MUZABINYANYAGIZE MU NZIRA MUZANYURA MUJYA KUMPAMBA" Umugaba w'ingabo arabyumva arangira aramubaza ati;"Tuzabikora ariko se bishatse kuvuga iki?",umwami aramusubiza ati;
"1)IMPAMVU ARI ABAGANGA BAZANTWARA NI UKWEREKANA KO UBWENGE BWA MUNTU NTA CYO BUVUZE,KUKO IYABA HARI ICYO BWAMARA SIMBA MFUYE.
2) KUNANABA KW'AMABOKO INYUMA Y'IMVA BYEREKANA KO UKO NAVUTSE NTA CYO MFITE ARIKO NAPFUYE NTA CYO NJYANYE.
3) KUJUGUNYA IBYARI IBYANGE BY'AGACIRO NI UKWEREKA KO IBYO UTUNZE BYOSE BITAKUBUZA GUPFA KANDI KO NTA MUMARO"
Nshuti nziza,bambari bimbere ubuhanga bw'abantu ntibwabuza umuntu gupfa,uko twavutse nta cyo dufite ni nako tuzapfa nta cyo tuganye,ibyo duhibikanira kugira rimwe na rimwe tukabigiramo ubusambo ntibizatuma udapfa ahubwo ikiruta ikindi ni iki"kubana neza mu mahoro,kwimika urukundo,kugira umurava,...." gira neza wigendere uzasige inkuru inoze imusozi.
Gira neza wigendere uzasige inkuru inoze imusozi.
Hariho umwami w'ubugereki,ararwara araremba byo gupfa maze agera aho kuraga,nuko ahamagara umugaba w'ingabo aramubwira ati;


text:
RENZAHO Blaise, n’ umusore w’ umunyarwanda w’ imyaka 25 ; ukataje mu gukora imitako irimo ubuhanga bwinshi bunezeza ; bukanatangaza buri wese ubonye bimwe mu bikorwa by’ ubugeni akora.
Mu byo akora harimo imitako myiza kandi y’ ubwoko bwose, yaba ibajwe mu biti, mu mikindo, mu migano ndetse no mu rucaca.
Ikinu gitangaje kurusha ibindi n’ uko uyu munyabugeni RENZAHO Blaise, atigeze yiga ibijyanye n’ ubugeni ahubwo ar’ uko yabikundaga akazajya agerageza gukora ibyoroshye ashoboye, nyuma aza guhura n’ umugiraneza amwigishaho igihe gito noneho bikubitiyeho n’ ukuntu nawe yar’ abifitemo intumbero nini, bituma abona ubumenyi bw’ ibanze nawe kubera ishyaka n’ umurava byamurwaniragamo bimutera kugenda abigiramo ubumenyi bwinshi uko yakomezaga kugenda abikora. Abahanga bajya bavuga ngo : ”mwarimu ntakwigisha ahubwo akwibutsa ibyari bikurimo”. Uku niko byagenze no kuri uyu munyabugeni RENZAHO Blaise, yarabikunze, atangira asa n’ uwigana abandi, none ubu bigeze aho ashobora guhanga ibye ku buryo wanibeshya ko ir’ ibyo yarahuye mu bazungu ariko rwose ubu buhanga bwose niwe buvamo.
Aka gashusho kagaragaza umuntu wahuje urugwiro na mugenzi we
Uyu mugabo iyo ugiye kumusura ushaka kureba ibikorwa, ashobora kukureba, agahita akubohera cyangwa akakubariza nk’ akantu runaka akakaguhera Ubuntu. Ibi bintu abantu barabimukundira cyane kuko ubona akunze impano ye cyane kandi inafitiye abandi akamaro.
Ihere ijisho amafoto agaragaza ubuhanga bwo mu bugeni bwe :
Icyo n’ishusho ibaje y’ingagi
Iwo n’ umutako yakoreye kiriziya yitiriwe Mutagatifu Michel aho bakunze kwita kuri Saint Michel
Uwo n’ umutako umeze nga ya migati mini bakoresha mu masabukuru, ubukwe n’ ahandi bita gataeu/cake
Ako gashusho kari gateruwe n’ ibiganza by’ umuzungu wari wakishimiye cyane
Izo ntebe ureba zitagira uko zisa nazo zikorwa n’ uyu munyabugeni RENZAHO Blaise
Iyo shusho ikoreshwa nk’ umutako ukunze gukoreshwa ahantu ku karubanda, wenda bashaka kuhahesha agaciro abari n’ abategarugori mu buryo runaka.
Iyo shusho igaragaza abantu bari hamwe mu bwato ariko bugatanga na none igisobanuro cy’ umubano wiganjemo amahoro
Aha ngaha urabonamo ubuhanga bw’ ukuntu yafashe ifoto akayishushanya ku butyo ubona bisa kandi akanasiga amabara bijyanye.
Ibi n’ ibiti uyu munyabugeni, agegena ababikoramo ameza ubona ari meza cyane. Abantu bakunda ibintu by’ umwimerere bakunda gukoresha ibikoresho bk’ ibi cyane.
Icyo n’ingagi, yabaje mu biti
Aha ngaha umunyabugeni, RENZAHO Blaise, uku niko aba ameze iyo ari mu kazi
Bika nomero za telephone z’ uyu munyabugeni kuko uzamukenera byanze bikunze. Andika : 0783652154
Byanditswe na : KAMARO Platnumz
style="display:inline-block;width:350px;height:300px"
data-ad-client="ca-pub-2460108950092726"
data-ad-slot="6397865272"> -->
Courage n’ukuri bro.
Courage n’ukuri bro.
Izindi nkuru wasoma
- Umupolisi yishe umuntu amuziza indaya yo mu kabari
- RDC : Basabwe kujya kwigaragambya bitwaje bibiliya, imisaraba n’amashapure
- Abapolisi bakora akazi k’ubuganga basabwe kwita ku mikorere ya Isange
- Inama y’Abaminisitiri idasanzwe yayobowe na Perezida Paul KAGAME
- U Rwanda ruzahagararirwa n’amakipe 3 mu marushanwa ya Commonwealth Games 2018 azabera Austaralia


text:
Menya ibintu 10 Bibiliya ivuga byaranga umukirisito mwiza
Umukirisito mwiza agomba kurangwa n’indangagaciro zimutandukanya n’abandi ,akaba ari nayo mpamvu bibiliya yagiye izishyira ahagaragara kugirango irusheho kuvana benshi mu rujijo ndetse no kugarura mu nzira nyayo ababa barigishijwe ibihabanye n’ukuri, izo ndanga gaciro rero akaba ari izi zikurikira.
1. Kuramya Imana imwe yonyine : Iyo Mana ivugwa ni Imana yaremye isi n’ijuru ,nk’uko biboneka muri mariko 12:28-29 (nuko umwe mu banditsi yumvise bajya impaka amenya yuko abashubije neza,aramwegera aramubaza ati « mbese itegeko ry’imbere muri yose ni irihe ? »Yesu aramusubiza ati : « iry’imbere ni iri ngo :Uwiteka Imana yacu niwe mwami wenyine),itandukanye n’ibigirwamana bamwe bajya bita Imana .
2. Gukunda no kubaha abantu bose : nk’uko biboneka muri mariko 12:31(irya kabiri ni iri :ukunde mugenzi wawe nk’uko wikunda).Mu nkuru y’umusamariya mwiza na Yesu ,Yesu yamubwiye ko ari ngombwa k’umukristo kugirira urukundo abantu nta kurobanura ashingiye ku moko ,ku miryango,ku bwenegihugu n’ibindi bitandukanye, ndetse ategetswe no gukunda abamwanga,cyane ko Bibiliya inerekana neza ko urukundo ari ryo tegeko riruta ayandi (Matayo 5:43-48).
3. Guca bugufi :Urugamba rukomeye ruriho ni uko abantu benshi bamaze gufata icyubahiro cy’Imana akaba ari bo bacyambara, bityo hakabura guca bugufi, hakaboneka kwiyemera no kutavugisha ukuri nk’uko biboneka mu migani 17:7 (imvugo itunganye ntiyizihira umupfapfa ariko cyane ururimi rubeshya ntirukwiriye imfura )no muri matayo 20:20-28)
4. Kuba inyangamugayo,umukirisito mwiza akwiriye kuba inyangamugayo,akareka kwihagararaho no gushyigikira ibyaha, kuko ibyo bihabanye n’ibyo Imana ishaka nk’uko tubibona mu bagalatiya 6:7-8 « ntimuyobe :Imana ntinegurizwa izuru kuko ibyo umuntu abiba ari byo azasarura ,ubibira umubiri we muri uwo mubiri azasaruramo kubora ,ariko ubibira Umwuka muri uwo mwuka azasaruramo ubugingo buhoraho »
5. Kubaho mu buzima butabangama kandi butigenga ku mana,bivuze ko umukirisito mwiza akwiriye kwemerera Imana ikaba ari yo imuyobora, kandi ntakoreshe uburanganzira yahawe mu byo yishakiye byose nk’uko biboneka mu rwandiko 1 abakorinto 6:19-20 « mbese ntimuzi yuko imibiri yanyu ari insengero z’Umwuka Wera uri muri mwe ,uwo mufite wavuye ku Mana ? kandi ntimuri abanyu ngo mwigenge kuko mwaguzwe igiciro ,ni uko rero mutume imibiri yanyu ihimbaza Imana »
6. Kugira ubuntu ,bibiliya ivuga ko ari byiza gutanga no gusangira n’abandi ibyo Imana yaguhaye kuko ibyo ubiboneramo umugisha ndetse ukanunguka byinshi birenze ibyo watanze bitewe n’umutima wabikoranye.
7. Kutaba indyarya cyane cyane ku bavugabutumwa n’abandi bakora imirimo y’Imana itandukanye ni byiza gukora ibintu wumva umutima wawe uhamanya nabyo ,ubikuye ku mutima kandi ibyo wigisha abandi nawe ukabishyira mu bikorwa.Niba hari itsinda ry’abantu Yesu atigeze ahagararana naryo ni iry’indyarya . Hari igihe Yesu yigize kubigaragariza abafarisayo nk’uko biboneka muri matayo 7:15-20 aho Yesu yavugaga ku by’amategeko n’abafarisayo.
8. Kutumva ko uri intungane ijana ku ijana ,Bibiliya ivuga ko iyo umuntu ari ku isi ahura n’ibimwanduza bitandukanye bityo bikaba ari yo mpamvu umukirisito adakwiriye kuvuga ko nta cyaha na kimwe ajya akora, Imana kandi nayo yabivuze mu ijambo ryayo mu baroma 3:23 ngo « kuko bose bakoze ibyaha ntibashyikira ubwiza bw’Imana ».
Ikindi bibiliya ivuga ni uko abakirisito badakwiriye gucirana imanza nk’uko biboneka muri matayo 7:1-2 « ntimugacire abandi urubanza mu mitima yanyu kugira ngo namwe mutazarucirwa kuko urubanza muca ari rwo namwe muzacirwa namwe,urugero mugereramo ari rwo muzagererwamo namwe »
9. Kutihorera : kutihorera ni ikindi kintu Yesu yavuze ko ari kiza namba, igihe yabuzaga abantu kwihorera no kugiriranana inzangano,tubisanga muri matayo 5:38-40 haranditse ngo « mwumvise ko byavuzwe ngo ijisho rihorerwe irindi, ariko njyeweho ndababwira kutabuza umuntu mubi kubagirira nabi ,ugukubise urushyi mu musaya w’iburyo umuhindurire n’uw’ibumoso,umuntu nashaka kukuburanya ngo agutware ikanzu umuhe n’umwitero ».
10. Kubabarira abandi : iki ni ikintu cyiza cyakaranze umukirisito mwiza , nkuko tubisanga muri matayo 6:14-15 hagira hati « kuko nimubabarira abantu ibyaha byabo na so wo mu ijuru azababarira namwe,ariko nimutababarira abantu na so na we ntazababarira ibyaha byanyu ».Imana igira imbabazi nyinshi no kugira neza kwinshi niyo mpamvu ishaka ko abakirisito bababarirana ibyaha n’amakosa bakorerana.
Bavandimwe izi ndanga gaciro zivuzwe haruguru ntago arizo gusa umukirisito mwiza akwiriye gukora gusa, ahubwo hari ibindi byinshi Imana ibuza abantu gukora mu mategeko yayo nko kwiba,gusambana n’ibindi, iyo umuntu ayemereye akayegera igenda imwigisha n’ibindi,Mureke turusheho kwihesha agaciro nk’abagiriwe imbabazi tugacunguzwa ububabare n’urupfu rubabaje rw’umwami Yesu, maze tube koko abane be b’ukuri nawe areba akishimira.


text:
Mwigane ukwizera kwabo
“Umugore uhebuje”
RUSI apfukamye iruhande rw’imiba y’ingano za sayiri yiriwe atoragura. Kubera ko butangiye kwira, abakozi benshi bo mu mirima ikikije Betelehemu batangiye gutaha, berekeza mu irembo ry’uwo mugi muto wari wubatse ku gasozi ko hafi aho. Rusi agomba kuba ananiwe, kuko yiriwe akora. Nyamara aho kuruhuka, akomerejeho ahura ingano. Muri make, umunsi wagenze neza kurusha uko yabitekerezaga.
Ese uwo mupfakazi wari ukiri muto, yari atangiye kubona imigisha? Yari yariziritse kuri nyirabukwe Nawomi, yariyemeje kugumana na we no gusenga Imana Nawomi yasengaga ari yo Yehova. Abo bagore bombi b’abapfakazi bari baje i Betelehemu baturutse i Mowabu, kandi Rusi w’Umumowabukazi yahise amenya ko hari ibyo Amategeko ya Yehova yateganyirizaga abakene babaga muri Isirayeli n’abanyamahanga. * Icyo gihe yahumurijwe no kubona ukuntu bamwe mu bagaragu ba Yehova bakurikizaga amategeko ye, binyuze mu myifatire yabo n’ineza yabo.
Umwe muri abo bantu ni Bowazi, umugabo w’umukire wari ugeze mu za bukuru, akaba yari nyir’imirima Rusi yahumbagamo. Icyo gihe yari yamwitayeho nk’umubyeyi. Bowazi yamushimiye ko yitaga kuri Nawomi wari ugeze mu za bukuru, no kuba yaremeye guhungira kuri Yehova Imana y’ukuri. Uko Rusi yatekerezaga kuri ayo magambo arangwa n’ineza yari yabwiwe na Bowazi amushimagiza, ashobora kuba yarasabwaga n’ibyishimo.—Rusi 2:11-13.
Icyakora Rusi agomba kuba yaranatekerezaga uko yari kuzabaho. Ubwo se ko yari umunyamahanga w’umukene, nta kana nta n’umugabo, we na Nawomi bari kuzatungwa n’iki? Ese yari kuzajya atungwa gusa n’ibyo yahumbye? Ni nde se wari kuzamwitaho ageze mu za bukuru? Niba yarajyaga yibaza ibyo bibazo, nta wamuveba. Kubera ko mu iri iki gihe ubukungu bwifashe nabi, abantu benshi bahangayikishwa n’ibintu nk’ibyo. Uko turi bugende dusuzuma ukuntu ukwizera kwa Rusi kwamufashije guhangana n’ibyo bibazo, turi bubone ko hari byinshi twamwigiraho.
Umuryango uba ugizwe na ba nde?
Igihe Rusi yari amaze guhura ingano no kuzirunda, yabonye ko yari yahumbye izingana na efa yuzuye, ihwanye na litiro 22. Umutwaro we ushobora kuba warapimaga ibiro 14! Birashoboka ko yazihambiriye mu mwenda maze akazikorera ubundi akajya i Betelehemu, dore ko bwari butangiye kwira.—Rusi 2:17.
Nawomi akibona umukazana we yakundaga yarishimye, kandi birashoboka ko yatangajwe no kubona yikoreye umutwaro uremereye w’ingano. Nanone Rusi yari yazanye ibyokurya yari yashigaje igihe Bowazi yagaburiraga abakozi, maze abo bapfakazi bombi barabisangira. Nawomi yaramubajije ati “uyu munsi wahumbye he kandi se wakoreye he? Uwakwitayeho ahabwe umugisha” (Rusi 2:19). Nawomi yarangwaga n’ubushishozi. Yabonye izo ngano zose Rusi yazanye, yumva ko hagomba kuba hari umuntu wamwitayeho akamugirira neza.
Batangiye kuganira, Rusi yabwiye Nawomi ukuntu Bowazi yamugiriye neza. Nawomi byamukoze ku mutima, maze aravuga ati “Yehova ahe umugisha uwo mugabo utaretse kugirira neza abazima n’abapfuye” (Rusi 2:19, 20). Yabonye ko ineza ya Bowazi yari iturutse kuri Yehova, we utuma abagaragu be bagira ubuntu, kandi akabizeza ko azabagororera ku bw’iyo neza. *—Imigani 19:17.
Nawomi yateye Rusi inkunga yo kwemera ibyo Bowazi yari yamusabye, agakomeza guhumba mu mirima ye, kandi akaba hafi y’abakobwa bo mu rugo rwe, kugira ngo abasaruzi batamusagarira. Rusi yumviye iyo nama. Nanone ‘yakomeje kubana na nyirabukwe’ (Rusi 2:22, 23). Ayo magambo agaragaza undi muco w’ingenzi warangaga Rusi, ni ukuvuga urukundo rudahemuka. Urugero rwe rushobora gutuma natwe twibaza niba duha agaciro isano dufitanye na bene wacu, tubashyigikira mu budahemuka kandi tukabafasha mu gihe bikenewe. Urukundo nk’urwo rudahemuka ntirwisoba Yehova.
Ese Nawomi na Rusi bari bagize umuryango wuzuye? Mu mico imwe n’imwe, umuryango witwa ko wuzuye ugomba kuba ugizwe n’umugabo, umugore, abana b’abahungu n’abakobwa, ba nyirakuru, ba sekuru n’abandi. Ariko imibanire ya Nawomi na Rusi itwibutsa ko iyo abagaragu ba Yehova babwiranye ibibari ku mutima, bishobora gutuma n’umuryango w’abantu bake cyane ugira ibyishimo kandi ukarangwa n’ubwuzu, ineza n’urukundo. Ese wishimira umuryango wawe? Yesu yibukije abigishwa be ko n’abadafite umuryango bashobora kuwubona mu itorero rya gikristo.—Mariko 10:29, 30.
“Ni umwe mu bacunguzi bacu”
Rusi yakomeje guhumba mu mirima ya Bowazi, kuva muri Mata mu ntangiriro z’isarura ry’ingano za sayiri kugeza muri Kamena ubwo babaga basarura ingano zisanzwe. Uko igihe cyagendaga gihita, nta gushidikanya ko Nawomi yarushagaho gutekereza icyo yakorera umukazana we. Bakiri i Mowabu, Nawomi yumvaga ko atari kuzigera abonera Rusi undi mugabo (Rusi 1:11-13). Icyakora icyo gihe bwo yari atangiye guhindura ibitekerezo. Yegereye Rusi maze aramubwira ati “mukobwa wanjye, ese sinagombye kugushakira aho uba kugira ngo ugubwe neza?” (Rusi 3:1). Icyo gihe ababyeyi ni bo bashakiraga abana babo abo bazabana, kandi na Rusi ni nk’aho yari yarabaye umukobwa wa Nawomi. Yifuzaga gushakira Rusi ‘aho aba kugira ngo agubwe neza,’ ni ukuvuga ahantu aba hafite umutekano, akamushakira n’umugabo. Ariko se Nawomi yari kubigeraho ate?
Igihe Rusi yavugaga bwa mbere ibya Bowazi, Nawomi yaramubwiye ati “uwo mugabo ni mwene wacu. Ni umwe mu bacunguzi bacu.” (Rusi 2:20). Ibyo bisobanura iki? Mu mategeko Imana yari yarahaye Abisirayeli, harimo n’iryo kwita ku miryango yabaga ifite ibibazo yatewe n’ubukene cyangwa gupfusha umwe mu bagize umuryango. Iyo umugore yapfakaraga nta bana afite, yabaga asigaye mu kangaratete bitewe n’uko izina ry’umugabo we ryabaga ryibagiranye agapfa bucike. Icyakora, Amategeko y’Imana yemeraga ko umuvandimwe w’uwo mugabo wapfuye ashaka uwo mupfakazi, kugira ngo amucikure maze amubyarire umwana uzitirirwa izina ry’umugabo we, kandi yite ku mutungo w’umuryango. *—Gutegeka kwa Kabiri 25:5-7.
Nawomi yasobanuriye Rusi uko yari kubigenza. Ngaho tekereza ukuntu Rusi yari ameze igihe nyirabukwe yabimubwiraga! Rusi yari ataramenya neza Amategeko yo muri Isirayeli, kandi nta gushidikanya ko yari ataranamenya imico yaho myinshi. Nubwo byari bimeze bityo ariko, yateze amatwi Nawomi yitonze kuko yamwubahaga cyane. Nubwo ibyo Nawomi yasabye Rusi byasaga n’aho biteye isoni cyangwa bidakwiriye ndetse bikaba byarashoboraga kumusuzuguza, Rusi yarabyemeye. Yamubwiye yicishije bugufi ati “ibyo uvuze byose ndabikora.”—Rusi 3:5.
Hari igihe abakiri bato birengagiza inama bahabwa n’abantu bakuru cyangwa b’inararibonye. Biroroshye kumva ko abantu bakuru badashobora kwiyumvisha neza ingorane n’ibibazo abakiri bato bahura na byo. Icyakora urugero rwa Rusi rwo kwicisha bugufi, rutwibutsa ko kumvira inama z’abantu bakuze badukunda kandi batwifuriza ibyiza, bishobora kuduhesha imigisha. Ariko se ni iyihe nama Nawomi yagiriye Rusi, kandi se ni iyihe migisha yabonye bitewe n’uko yayumviye?
Rusi ku mbuga bahuriraho
Uwo mugoroba, Rusi yagiye ku mbuga bahuriraho. Iyo mbuga yabaga ishashe kandi ikomeye ni yo abahinzi bahuriragaho ingano zabo akaba ari na ho bazigosorera. Akenshi iyo mbuga yabaga iri mu ibanga ry’umusozi cyangwa mu mpinga yawo, kuko habaga hari umuyaga mwinshi nimugoroba no mu gitondo cya kare. Kugira ngo bagosore ingano, bazitereraga hejuru bakoresheje ibintu bimeze nk’ibitiyo cyangwa ibimeze nk’amakanya, maze umuyaga ukajyana umurama naho ingano zikagwa hasi.
Uko akazi kagendaga gacogora ari na ko bugenda bwira, Rusi yakomezaga gucungira hafi uko ibintu bigenda. Hagati aho, Bowazi na we yitegerezaga uko imirimo yo kugosora ingano yagendaga, dore ko zari zimaze kuba ikirundo kinini. Amaze gufata icyo kurya yizihiwe, yaryamye iruhande rw’icyo kirundo. Urebye ibyo bisa n’ibyari bimenyerewe, kugira ngo barinde izo ngano abajura bataza kuziba. Kubera ko Rusi yari yabonye Bowazi ajya kuryama nijoro, igihe cyari kigeze ngo ashyire mu bikorwa ibyo Nawomi yari yamubwiye.
Rusi yaramwegereye ariko igitima kidiha. Yari yatahuye ko uwo mugabo yashyizweyo. Ku bw’ibyo, yabigenje nk’uko Nawomi yari yabimubwiye, maze agenda yomboka yorosora ibirenge bye maze araryama, ubundi arategereza. Uko amasaha yagendaga yicuma, Rusi we ashobora kuba yarabonaga ijoro ryamubanye rirerire. Amaherezo igicuku kinishye, Bowazi yatangiye kwinyagambura. Yarakangutse yumva aratitira kubera imbeho, maze arabyuka kugira ngo yongere yiyorose ku birenge. Ariko yumvise hafi aho hari umuntu. Iyo nkuru igira iti “yegutse abona umugore uryamye ku birenge bye!”—Rusi 3:8.
Yaramubajije ati “uri nde?” Rusi ashobora kuba yaramushubije afite ubwoba, agira ati “ndi Rusi umuja wawe. Worose umuja wawe umwambaro wawe kuko uri umucunguzi wacu” (Rusi 3:9). Hari abantu bo muri iki gihe basobanura Bibiliya, bumva ko ibyo Rusi yakoze n’amagambo yavuze icyo gihe, byumvikanisha ko yashakaga kwiryamanira na Bowazi. Ariko kandi, hari ibintu bibiri baba birengagije. Icya mbere, ni uko ibyo Rusi yakoze byari byemewe mu muco w’icyo gihe, nubwo muri iki gihe twumva bidasanzwe. Ku bw’ibyo, turamutse dutekereje ko ibyo yakoze bimeze nk’ibikorwa by’urukozasoni byogeye muri iki gihe, twaba twibeshye. Icya kabiri, ni uko uburyo Bowazi yabyitwayemo bigaragaza ko yabonaga ko Rusi atiyandarikaga kandi ko yari indakemwa.
Bowazi yahumurije Rusi akoresheje imvugo ituje kandi irangwa n’ineza, agira ati “Yehova aguhe umugisha mukobwa wanjye. Ineza yuje urukundo ugaragaje ubu iruta iyo wagaragaje mbere, kuko utagiye gushaka umugabo mu basore, baba abakene cyangwa abakire” (Rusi 3:10). Ineza Rusi ‘yagaragaje mbere’ yerekeza ku rukundo rudahemuka yagaragaje ubwo yajyanaga na Nawomi asubiye muri Isirayeli, kandi akamwitaho. Naho iyo ‘yagaragaje ubu,’ yerekeza kuri icyo gikorwa yari akoreye Bowazi. Bowazi yumvaga ko umugore ukiri muto nka Rusi yashoboraga kwishakira umugabo ukiri muto, yaba akize cyangwa akennye. Aho kugira ngo Rusi abigenze atyo, yifuzaga kugirira neza Nawomi n’umugabo we wari warapfuye, kugira ngo izina rye ritazibagirana mu gihugu cye. Birumvikana ko Bowazi yashimishijwe n’igikorwa kizira ubwikunde uwo mugore wari ukiri muto yakoze.
Bowazi yakomeje agira ati “none rero mukobwa wanjye, humura. Ibyo uvuze byose nzabigukorera, kuko abantu bose muri uyu mugi bazi ko uri umugore uhebuje” (Rusi 3:11). Bowazi yishimiye igitekerezo cyo gushakana na Rusi, kandi birashoboka ko atatunguwe n’uko yamusabye kumucikura. Icyakora Bowazi ntiyifuzaga gukora ibihuje n’ibyifuzo bye gusa, kuko yari umukiranutsi. Yabwiye Rusi ko hari undi mucunguzi wa bugufi wo mu muryango w’umugabo wa Nawomi. Ni yo mpamvu Bowazi yari kubanza kubaza uwo mucunguzi niba yakwemera kuba umugabo wa Rusi.
Bowazi yasabye Rusi kuba aryamye agategereza ko bucya, maze akabyuka kare kare akagenda nta wumuciye iryera. Ntiyashakaga ko hagira ubakeka amababa, kuko abantu bashoboraga gutekereza ko baraye baryamanye. Rusi yongeye kuryama ku birenge bya Bowazi, ariko noneho ashobora kuba yari atuje kuko uwo mugabo yari yumvise ibyo yamusabye. Hanyuma mu gitondo butaracya, Bowazi yujuje ingano za sayiri mu mwitero wa Rusi, maze uwo mugore asubira i Betelehemu.
Rusi agomba kuba yarashimishijwe n’amagambo ya Bowazi, igihe yamubwiraga ko abantu bari bazi ko yari “umugore uhebuje.” Nta gushidikanya ko kuba yari ashishikajwe no kumenya Yehova no kumukorera, ari byo byatumye abantu bamubona batyo. Nanone yari yaragiriye neza Nawomi n’ubwoko bwe kandi amwitaho, kuko yemeye gukurikiza umuco atari amenyereye. Nitwigana ukwizera kwa Rusi, tuzihatira kubaha abandi, kandi twubahe umuco wabo. Nitubigenza dutyo, tuzihesha izina ryiza natwe twitwe abantu bahebuje.
Rusi abona aho aba
Rusi amaze kugera mu rugo, Nawomi yaramubajije ati “mukobwa wa, ese ni wowe?” Birashoboka ko umwijima ari wo watumye atamubona neza, bigatuma amubaza icyo kibazo. Ariko Nawomi yanashakaga kumenya niba Rusi akiri wa wundi asanzwe azi, cyangwa niba hari icyizere cy’uko yari agiye kubona umugabo. Rusi yahise abwira nyirabukwe uko ibye na Bowazi byagenze, amwereka n’impano Bowazi yari yamuhaye ngo ayishyire Nawomi. *—Rusi 3:16, 17.
Nawomi yagiriye Rusi inama irangwa n’ubwenge yo kuguma mu rugo uwo munsi agatuza, aho kujya guhumba. Yahaye Rusi icyizere agira ati ‘uyu munsi uriya mugabo ntari butuze atarakemura icyo kibazo.’—Rusi 3:18.
Ibyo Nawomi yavugaga kuri Bowazi byari ukuri. Bowazi yagiye ku marembo y’umugi aho abakuru b’umugi bakundaga guhurira, maze ategereza ko wa mugabo mwene wabo wa bugufi ahanyura. Hanyuma imbere y’abagabo, Bowazi yasabye uwo mugabo kuba umucunguzi, agashakana na Rusi. Icyakora uwo mugabo yarabyanze, yitwaje ko yaba yangije umurage we. Hanyuma, Bowazi yavugiye imbere y’abagabo bari mu marembo y’umugi ko ari we uzaba umucunguzi, akagura isambu ya Elimeleki umugabo wa Nawomi, kandi agashakana na Rusi, umugore wa Mahaloni umuhungu wa Elimeleki. Bowazi yavuze ko ibyo byari gutuma ‘umurage wa nyakwigendera ukomeza kwitirirwa izina rye’ (Rusi 4:1-10). Biragaragara ko Bowazi yari umukiranutsi utarangwa n’ubwikunde.
Bowazi yaje gushakana na Rusi. Bibiliya igira iti “Yehova aha Rusi gusama, abyara umuhungu.” Abagore b’i Betelehemu basabiye Nawomi umugisha kandi bashimagiza Rusi, kuko ineza yagiriye Nawomi iruta iyo abahungu barindwi bari kumugirira. Bibiliya ivuga ko uwo muhungu wa Rusi yaje kuba sekuruza wa Dawidi, Umwami wari ukomeye (Rusi 4:11-22). Dawidi na we yabaye sekuruza wa Yesu Kristo.—Matayo 1:1. *
Rusi yabonye imigisha nk’iya Nawomi, dore ko Nawomi yareze uwo mwana nk’uwe. Imibereho y’abo bagore bombi, itwibutsa ko Yehova Imana abona imihati abantu bashyiraho kugira ngo bite ku babo kandi bamukorere mu budahemuka, bifatanyije n’ubwoko bwe yatoranyije. Ntabura kugororera abantu b’indahemuka bihesha izina ryiza nka Rusi.
^ par. 4 Reba ingingo ifite umutwe uvuga ngo “Mwigane ukwizera kwabo—‘Aho uzajya ni ho nzajya,’” yasohotse mu Munara w’Umurinzi wo ku itariki ya 1 Nyakanga 2012.
^ par. 10 Nawomi yavuze ko Yehova agirira neza abazima n’abapfuye. Yari yarapfushije umugabo n’abahungu be babiri. Rusi na we yari yarapfushije umugabo. Nta gushidikanya ko abo bagabo uko ari batatu bakundwaga n’abo bagore bombi. Ineza iyo ari yo yose Nawomi na Rusi bagiriwe, mu by’ukuri yagiriwe abagabo babo bari barapfuye kuko ari bo bagombaga kubitaho.
^ par. 15 Ubwo burenganzira bwo gucikura bwahabwaga mbere na mbere umuvandimwe w’uwapfuye, bitashoboka bugahabwa mwene wabo wa bugufi, kuko ari na we waragwaga gakondo umugabo yabaga asize.—Kubara 27:5-11.
^ par. 28 Bowazi yahaye Rusi incuro esheshatu z’igipimo kitazwi. Ibyo bishobora kuba byumvikanisha ko nk’uko iminsi itandatu y’akazi yakurikirwaga n’ikiruhuko cy’Isabato, iminsi y’agahinda Rusi yamaze ari umupfakazi na yo yari kuzakurikirwa n’“ikiruhuko” yari kubona abikesheje urugo n’umugabo. Icyakora, biranashoboka ko incuro esheshatu, buri ncuro ikaba yaranganaga n’ibyajya ku gitiyo, ari zo Rusi yashoboraga kwikorera.
^ par. 31 Rusi ni umwe mu bagore bane bavugwa mu gisekuru cya Yesu. Undi ni Rahabu nyina wa Bowazi (Matayo 1:3, 5, 6). Kimwe na Rusi, Rahabu na we ntiyari Umwisirayelikazi.


text:
Ese wifuza gusoma iyi ngingo mu %%?
Bibiliya kuri interineti | BIBILIYA-UBUHINDUZI BW'ISI NSHYA
Ese wifuza gusoma iyi ngingo mu %%?
13 Mu itorero ryo muri Antiyokiya harimo abahanuzi+ n’abigisha, ari bo Barinaba na Simeyoni witwaga Nigeru, na Lukiyosi+ w’i Kurene, na Manayeni wiganye na Herode umuyobozi w’intara, na Sawuli.
2 Mu gihe bakoreraga+ Yehova kandi biyiriza ubusa, umwuka wera waravuze uti “mu bantu bose, muntoranyirize Barinaba na Sawuli+ kugira ngo bankorere umurimo nabahamagariye.”
3 Hanyuma biyiriza ubusa, barasenga maze babarambikaho ibiganza,+ barangije barabareka baragenda.
4 Nuko abo bantu batumwe n’umwuka wera baramanuka bajya i Selukiya, bavuyeyo bafata ubwato bajya muri Shipure.
5 Bageze i Salamina batangira gutangaza ijambo ry’Imana mu masinagogi y’Abayahudi; Yohana+ na we yari kumwe na bo, abafasha.
6 Bamaze kwambukiranya ikirwa cyose bakagera i Pafo, bahura n’Umuyahudi witwaga Bariyesu, akaba yari umupfumu n’umuhanuzi w’ibinyoma.+
7 Yari kumwe n’umutware Serugiyo Pawulo, wari umugabo w’umunyabwenge. Uwo mutware ahamagara Barinaba na Sawuli ngo baze aho ari; mu by’ukuri, uwo mugabo yifuzaga cyane kumva ijambo ry’Imana.
8 Ariko Eluma w’umupfumu (uko ni ko izina rye risobanura) atangira kubarwanya,+ ashaka kuyobya uwo mutware ngo atizera.
9 Sawuli, ari na we witwa Pawulo, yuzura umwuka wera maze amureba amutumbiriye,
10 aravuga ati “wa muntu we wuzuye uburiganya n’ububi bw’uburyo bwose, wa mwana wa Satani+ we, wa mwanzi w’ibyo gukiranuka byose we, ntuzareka kugoreka inzira zigororotse za Yehova?
11 Dore ubu ukuboko kwa Yehova kurakurwanya, kandi uzaba impumyi umare igihe utabona umucyo w’izuba.” Ako kanya igihu n’umwijima bimugwaho, nuko azenguruka hirya no hino ashaka abantu bamurandata.+
12 Hanyuma uwo mutware+ abonye ibibaye arizera, kuko yari atangajwe n’inyigisho za Yehova.
13 Icyo gihe ba bagabo bombi na Pawulo batsukira i Pafo, bagera i Peruga ho muri Pamfiliya.+ Ariko Yohana+ abasiga aho, yisubirira+ i Yerusalemu.
14 Icyakora bo barakomeza, bava i Peruga bagera muri Antiyokiya ho muri Pisidiya, binjira mu isinagogi+ ku munsi w’isabato, maze baricara.
15 Amategeko n’ibyanditswe n’abahanuzi bimaze gusomerwa mu ruhame,+ abatware+ b’isinagogi babatumaho bati “bagabo, bavandimwe, niba hari ijambo ryo gutera inkunga mwabwira abantu, nimurivuge.”
16 Nuko Pawulo arahaguruka arabamama,+ aravuga ati
“Bagabo, Bisirayeli namwe bandi mutinya Imana, nimwumve.+
17 Imana y’ubu bwoko bwa Isirayeli yatoranyije ba sogokuruza, ibashyira hejuru igihe bari abasuhuke mu gihugu cya Egiputa, kandi ibakuzayo ukuboko kubanguye.+
18 Yihanganiye imyifatire yabo mu gihe cy’imyaka mirongo ine+ bamaze mu butayu.
19 Imaze kurimbura amahanga arindwi yo mu gihugu cy’i Kanani, ikibagabanya ikoresheje ubufindo.+
20 Ibyo byose byabaye mu gihe cy’imyaka igera kuri magana ane na mirongo itanu.
“Nyuma y’ibyo, yabahaye abacamanza kugeza ku muhanuzi Samweli.+
21 Ariko uhereye icyo gihe bisabira umwami,+ maze Imana ibaha Sawuli mwene Kishi, wo mu muryango wa Benyamini,+ abategeka imyaka mirongo ine.
22 Imaze kumuvanaho,+ ibahagurukiriza Dawidi ngo abe umwami,+ uwo yahamije iti ‘nabonye Dawidi mwene Yesayi,+ umuntu uhuje n’uko umutima wanjye ushaka;+ ni we uzakora ibyo nshaka byose.’+
23 Nk’uko Imana yari yarabisezeranyije, mu rubyaro+ rw’uwo muntu yahagurukijemo umukiza wa Isirayeli,+ ari we Yesu,
24 nyuma y’uko Yohana+ wari warabanjirije kuza k’Uwo,+ abwiririje mu ruhame Abisirayeli bose iby’umubatizo wo kugaragaza ko bihannye.
25 Ariko mu gihe Yohana yari hafi kurangiza umurimo we, yaravuze ati ‘mutekereza ko ndi nde? Si ndi we. Ahubwo dore uza nyuma yanjye, sinkwiriye no gupfundura udushumi tw’inkweto zo mu birenge bye.’+
26 “Bagabo, bavandimwe, mwebwe rubyaro rwa Aburahamu hamwe n’abandi bo muri mwe batinya Imana, ni twe twohererejwe ubutumwa bw’aka gakiza.+
27 Ariko abaturage b’i Yerusalemu n’abatware babo ntibamumenye,+ ahubwo igihe bacaga urubanza, bashohoje ibyavuzwe n’abahanuzi,+ ari byo bisomwa buri Sabato mu ijwi riranguruye,
28 kandi nubwo batamubonyeho impamvu yamwicisha,+ basabye Pilato ko yicwa.+
29 Nuko bamaze gusohoza ibintu byose byanditswe kuri we,+ bamumanura ku giti,+ bamushyira mu mva.+
30 Ariko Imana imuzura mu bapfuye,+
31 amara iminsi myinshi abonwa n’abari barazanye na we i Yerusalemu baturutse i Galilaya, none ubu bakaba ari abagabo bo guhamya ibye imbere y’abantu.+
32 “None rero, turababwira ubutumwa bwiza bw’isezerano ryahawe ba sogokuruza,+
33 iryo Imana yadusohoreje twebwe abana babo ubwo yazuraga Yesu,+ nk’uko byanditswe muri zaburi ya kabiri ngo ‘uri umwana wanjye, uyu munsi nabaye So.’+
34 Kuba yaramuzuye mu bapfuye kugira ngo atazongera kubora ukundi, yabivuze muri aya magambo ngo ‘nzabagaragariza ineza yuje urukundo idahemuka nasezeranyije Dawidi.’+
35 Ni na yo mpamvu yavuze mu yindi zaburi iti ‘ntuzemera ko indahemuka yawe ibona kubora.’+
36 Dawidi+ we yakoze ibyo Imana ishaka mu bantu bo mu gihe cye, asinziririra mu rupfu, ahambwa hamwe na ba sekuruza kandi arabora.+
37 Ariko uwo Imana yahagurukije we, ntiyigeze abona kubora.+
38 “Nuko rero bavandimwe, mumenye ko mutangarizwa imbabazi z’ibyaha binyuze kuri Uwo,+
39 kandi ko mu bintu byose mutashoboraga kubarwaho ko muri abere binyuze ku Mategeko ya Mose,+ uwizera wese abarwaho ko ari umwere binyuze kuri Uwo.+
40 None rero, muramenye ibyavuzwe n’abahanuzi bitabasohoreraho, ngo
41 ‘nimubyitegereze, mwa banyagasuzuguro mwe, bibatangaze kandi muzimire, kuko muri iyi minsi yanyu ngiye gukora umurimo mutazemera na gato, kabone niyo umuntu yawubasobanurira mu buryo burambuye.’”+
42 Nuko basohotse, abantu batangira kubinginga ngo ibyo bintu bazongere kubibabwira ku isabato ikurikira.+
43 Nuko abari mu iteraniro ryo mu isinagogi bamaze gutandukana, Abayahudi benshi n’abanyamahanga bari barahindukiriye idini ry’Abayahudi basengaga Imana, bakurikira Pawulo na Barinaba,+ na bo babatera inkunga+ yo gukomeza kugendera mu buntu butagereranywa bw’Imana.+
44 Ku isabato ikurikira, abatuye umugi hafi ya bose bateranira hamwe kugira ngo bumve ijambo rya Yehova.+
45 Abayahudi babonye iyo mbaga y’abantu bose buzura ishyari,+ batangira kuvuga amagambo yo gutuka Imana, bavuguruza ibyo Pawulo yavugaga.+
46 Nuko Pawulo na Barinaba bavugana ubushizi bw’amanga bati “byari ngombwa ko ari mwe mubanza kubwirwa ijambo ry’Imana.+ Ariko kuko muryanze+ kandi ntimubone ko mukwiriye ubuzima bw’iteka, dore twigiriye mu banyamahanga.+
47 Koko rero, Yehova yaduhaye itegeko agira ati ‘nagushyiriyeho kuba umucyo w’amahanga,+ kugira ngo ube agakiza kugeza ku mpera y’isi.’”+
48 Nuko abanyamahanga babyumvise, batangira kwishima no guhimbaza ijambo rya Yehova,+ maze abari biteguye kwemera ukuri kuyobora ku buzima bw’iteka bose barizera.+
49 Byongeye kandi, ijambo rya Yehova ryakomeje kugezwa mu gihugu hose.+
50 Ariko Abayahudi+ boshya abagore b’abanyacyubahiro basengaga Imana, n’abagabo b’ibikomerezwa bo muri uwo mugi, batangira gutoteza+ Pawulo na Barinaba kandi babirukana mu karere k’iwabo.
51 Na bo babakunkumurira umukungugu wo mu birenge+ byabo maze bigira muri Ikoniyo.
52 Kandi abigishwa bakomezaga kuzura ibyishimo+ n’umwuka wera.
Yohereze
Yohereze
BIBILIYA-UBUHINDUZI BW'ISI NSHYA
Ibyakozwe 13
Ikinyarwanda
Somera Bibiliya kuri interineti
https://assetsnffrgf-a.akamaihd.net/assets/m/1011208/univ/wpub/1011208_univ_sqr_xl.jpg


text:
Kuva kuwa gatanu tariki 04 Ugushyingo kugera ku cyumweru tariki 06 Ugushyingo 2016, Abakozi ba Minisiteri y’Ubutegetsi bw’Igihugu (MINALOC) n’Inzego za Leta ziyishamikiyeho, bari mu mwiherero w’iminsi itatu muri Golden Tulip Hotel I Nyamata, aho bari bagiye kwiga ku ndangagaciro zikwiriye kuranga umukozi wa Leta no gukunda igihugu, muri uwo mwiherero bakaba baraboneyeho umwanya wo kuganira na Minisitiri w’Abakozi ba Leta n’umurimo, Hon. Uwizeye Judith ku ndangagaciro zikwiriye kuranga umukozi wa Leta, aho Minisitiri Uwizeye wabibukije ko gukorera Leta ari ishema, ndetse umukozi wa Leta akwiriye kurangwa no gutanga serivisi nziza.
Minisitiri w’abakozi ba Leta n’Umurimo, yababwiye ko ibikwiye kuranga imikorere inoze ari: Kugaragaza ubushobozi mu byo umukozi akora (Professionalism), Imikorere myiza itanga icyizere, Imikoranire myiza n'abandi mu guhanahana amakuru (team work & communication), Kubazwa no Kugaragaza ibyakozwe neza (accountability), Guhanga udushya (Innovation), Kudakoresha umwanya w'akazi mu nyungu zawe, Gukora umurimo unoze, Guharanira kugera ku ntego, Kureba kure no Guharanira gutanga ibisubizo ku bibazo by'abaturage.
Minisitiri Uwizeye yibukije abakozi ba MINALOC n’Ibigo biyishamikiyeho, ko ntawukwiye gukorera ku ijisho, kuko ibyo bakora baba bikorera kandi biyubakira Igihugu cyabo.
Yagize ati “Ibikwiye kwitabwaho mu gutanga serivisi nziza ni ibi bikurikira: Kwihutisha akazi, Ubwitange no Gukunda akazi, ibyo nimubikurikiza bizatuma mukora umurimo unoze.”
Nyuma y’ikiganiro kirambuye bagiranye na Minisitiri w’Abakozi ba Leta n’Umurimo, Abakozi ba MINALOC n’Inzego ziyishamikiyeho, bagaragaje kunyurwa n’ibyo babwiwe, ndetse bavuga ko bakuye isomo rikomeye mu masomo bahawe kandi ayo masomo agiye gutuma bahindura imikorere mu kazi ka buri munsi.


text:
ISOMO RYA MBERE
Ibyahishuriwe Yohani Intumwa (Hish 10, 8-11)
Igihe nariho mbonekerwa, 8ijwi nari numvise rituruka mu ijuru ryongera kumbwira riti “Genda ufate igitabo kibumbye kiri mu kiganza cy’umumalayika, uhagaze ku nyanja no ku isi.” 9Nuko ndatambuka nsanga wa mumalayika, musaba kumpa ako gatabo. Arambwira ati “Kakire maze ukarye. Mu nda yawe karagusharirira, ariko mu kanwa kawe kararyohera nk’ubuki.” 10Mpera ko rero mfata ako gatabo ngahawe n’uwo mumalayika, maze ndakarya. Mu kanwa kari karyohereye nk’ubuki, ariko maze kukamira, mu nda yanjye harasharirirwa. 11Nuko barambwira bati “Ni ngombwa ko wongera guhanurira ibihugu, amahanga, indimi n’abami benshi.”
ZABURI (Zab 119 (118), 14.24, 72.103, 111.131)
Inyik/ Uhoraho, mbega ngo amasezerano yawe arandyohera!
Mpimbazwa no gukurikiza ibyemezo byawe,
kuruta uko ubukire butera ibyishimo.
Ibyemezo byawe bintera guhimbarwa,
imigambi yawe ni yo mfatiraho inama.
Amategeko y’umunwa wawe,
andutira ibihumbi by’amaseikeli ya zahabu na feza.
Mbega ngo amasezerano yawe arandyohera,
kurusha ubuki mu kanwa kanjye !
Ibyemezo byawe ni byo murage wanjye,
ni na byo byishimo by’umutima wanjye.
Mbumbuye umunwa wanjye ngo miragure,
kuko mfite inyota y’amatangazo yawe.
IBANGONDIRIMBO RIBANZIRIZA IVANJILI (Yh 10, 27)
Alleluya Alleluya.
Nyagasani Yezu, uri Umushumba mwiza :
twumva ijwi ryawe maze tukagukurikira.
Alleluya.
IVANJILI
+ Luka (Lk 19, 45-48)
Muri icyo gihe, 45Yezu yinjira mu Ngoro y’Imana atangira kuyirukanamo abacuruzi. 46Arababwira ati « Haranditswe ngo « Inzu yanjye izaba iyo gusengeramo ; naho mwebwe mwayigize ubuvumo bw’abambuzi. » » 47Buri munsi yigishirizaga mu Ngoro. Abatware b’abaherezabitambo n’abigishamategeko, kimwe n’abakuru b’umuryango, bashaka ukuntu bamwicisha. 48Nyamara ntibabona aho bamuturuka, kuko rubanda rwose bari bamuteze amatwi, bitaye cyane ku byo yavugaga.


text:
Imana yerekaniye urukundo idukunda muri Kristo Yesu
Ariko Imana yerekanye urukundo rwayo idukunda, ubwo kristo yadupfiraga tukiri abanyabyaha. Abaroma 5:8
Bibiliya iravuga ngo: “Urukundo rurihangana, rukagira neza, urukundo ntirugira ishyari, urukundo ntirwirarira, ntirwihimbaza, ntirukora ibiteye isoni, ntirushaka ibyarwo, ntiruhutiraho, ntirutekereza ikibi ku bantu, ntirwishimira gukiranirwa kw’abandi, ahubwo rwishimira ukuri, rubabarira byose, rwizera byose, rwiringira byose rwihanganira byose, Urukundo ntabwo rushira." (1Abakorinto 13:4-8)
Iki nicyo gisobanuro cy’ijambo "Agape" urukundo nk’urw’Imana. ni urukundo rwitanga kandi rutajya rushaka ibyarwo.
Ni urukundo rushyira abandi imbere, ntirubika inzika, uru nirwo rukundo rwasutswe mu mitima yacu n’umwuka wera.(Abaroma 5:5).
"Agape" yatumye Data yohereza umwana we, yesu ngo apfire ibyaha by’isi yose ( yohana 3:16) ibi bitandukanye n’urukundo rwa muntu,rwo rurikubira, rurireba, rurikunda.
Urukundo rusanzwe rwa muntu rugumaho gusa igihe uwo rukunda acyujuje iby rwifuza, ibyo bikaba biterwa nuko rushingiye ku marangamutima n’ibyifuzo bya kamere.
Urukundo rw’Imana, ku rundi ruhande ntacyo rushingiraho kandi ntirujya rushira. Iyi nni yo mpamvu Imana yashoboye gukunda isi y’abagome b’abanyabyaha. Ni uko yarengeje amaso ibyaha byabo ngo ibone icyo bashobora kuba nibayiringira.
Niba warabyawe ubwa kabiri, ubasha gukunda nk’Imana, nta buryarya, kuko urukundo nk’urw’Imana ruri mu bigize umwuka wawe waremwe bushya, none rero tangira ugendere muri agape atari mu rukundo rusanzwe rwa kimuntu.
Ibiranga agape bivugwa mu 1 abakorinto 13, reka urwo rukundo rukubere urufatiro ugenderaho mu kubana n’abandi, bityo iteka uzahora uri mu murongo mwiza mu nzira yawe y’agakiza.
Amahoro y’Imana abane namwe!
Evangelist Shema Prince.


text:
Manzi James uzwi nka Humble G ubarizwa mu itsinda rya muzika rya Urban Boys yatangaje ko yishimiye kuba we n’umukunzi we Amy Blauman biteguye kuzabona umwana w’umukobwa mu minsi mike iri imbere.
Humble G avuga ko nk’abantu bamaze igihe mu rukundo ari umusaruro mwiza kandi ushimishije uzaba ubonetse.
Yagize ati “Umwana ni impano y’Imana, biradushimishije cyane».
Ahereye ku gihe cy’imyaka itatu bamaze bakundana, Humble G avuga ko umwana azaba aje mu gihe gikwiye.
Umuhanzi Humble G we n’umukunzi we, avuga ko kwitegura umwana wabo kandi kwatumye bigiza inyuma gahunda y’ubukwe bwabo bavugaga ko bwashoboraga kuba mu minsi ya vuba ngo ariko byahise biba ngombwa ko babwimurira umwaka utaha.
Muri 2015 ni bwo bombi byatangiye kuvugwa ko bakundana ariko ntibabyemere ariko nyuma bagera aho barabyemeza batangaza ko biyemeje no kurushinga.


text:
ISOMO RYA MBERE
Igitabo cya mbere cy’Abami (1Barni 10,1-10)
1Umwamikazi w’i Saba wari wumvise ubwamamare bwa Salomoni akesha izina ry’Uhoraho, azanwa no kumwinjisha ibibazo by’urusobekerane. 2Aza, i Yeruzalemu ashagawe n’imbaga nyamwinshi, n’ingamiya zihetse imibavu, na zahabu nyinshi cyane, n’amabuye y’agaciro gakomeye. Ageze kwa Salomoni, amubwira ibyo yari afite ku mutina byose. 3Salomoni asubiza ibibazo bye byose; ntihagira ikibazo na kimwe kimubera urujijo ku buryo yakiburira igisubizo. 4Umwamikazi w’i Saba abonye ubuhanga bwa Salomoni, n’inzu yari yarubate, 5n’ibiribwa bvo ku meza ye, n’amacumbi y’abagaragu be, imiherereze y’abahereza be n’imyambarire yabo, abahereza b’inzoga be, n’ibitambo bitwikwa yaturiraga mu Ngoro y’Uhoraho, arumirwa.
6Nuko abwira Umvami ati « lbyo numvise mu gihugu cyanjye bakuvugaho, iby’imivugire yawe n’ubuhanga bwawe, byariukuri. 7Sinemeraga ibyavugwaga kugeza ubwo niyizira nkibonera n’amaso yanjye ; none nsanze nta n’igice cyabyo bambwiye! Urengeje kure mu buhanga mo mu mico ubwamamare nari narumvise. 8Hahirwa abantu bawe, hahirwa abagaragu bawe, bo bahora iteka imbere yawe bumva ubuhanga bwawe.9Nihasingizwe Uhoraho, Imana yawe, yo yakwicaje ku ntebe y’ubwami ya lsraheli; bitewe n’uko Uhoraho akunda lsraheli ubuziraherezo, yakwimitseho umwami kugira ngo wubahirize amategeko n’ubutabera.» 10Nuko umwamikazi atura Salomoni amatalenta ijana na makumyabiri ya Zahabu, imibavu myinshi cyane n’amabuve yagaciro gakomeye. Nta bundi higeze haboneka imibavu inganya ubwinshi n’iyo ngiyo umwamikazi w’ i Saba yatuye umwami Salomoni.
ZABURI (Zab 37 (36), 5-6, 30-31, 39-40a.c)
Inyik/ Umunwa w’intungane uhora uvuga iby’ubuhanga.
Yoboka inzira igana Uhoraho,
Umwiringire : nawe azakurikirana,
maze ubutungane bwawe abugaragaze nk’umuseke ukebye,
n’ubutabera bwawe bumere nk’amanywa y’ihangu.
Umunwa w’intungane uhora uvuga iby’ubuhanga,
ururimi rwayo rukavuga ibitunganye.
Amategeko y’lmana yayo iyahoza ku mutima,
ikagenda itikanga icyayihutaza.
Agakiza k’intungane gaturuka kuri Uhoraho,
ni we buhungiro bwazo igihe cy’amakuba.
Uhoraho arabafasha, akabarokora,
kuko ari we bahungiyeho.
IBANGONDIRIMBO RIBANZIRIZA IVANJILI (1 Sam 16; 7)
Alleluya Alleluya.
Uhoraho ntareba imisusire nk’abantu.
Ahubwo areba umutima.
Alleluya.
IVANJlLI
+ Mariko (Mk 7,14-23)
Muri icyo gihe, 14Yezu yongera guhamagara rubanda, arababwira ati «Nimutege amatwi mwese, kandi munyumve neza! 15Nta kintu kijya mu muntu giturutse inyuma kimuhumanya, ahubwo ikivuye mu muntu ni cyo kimuhumanya. 16Ufite amatwi yo kumva niyumve!»17 Amaze kwinjira mu nzu yitaruye rubanda, abigishwa be bamusobanuza uwo mugani. 18 Arabasubiza at «Namwe mubuze ubwenge bigeze aho? Ntimwumva se ko nta kintu na kimwe cyinjira mu muntu giturutse inyuma gishobora kumuhumanya, 19kuko kitinjira mu mutima we, ahubwo kijya mu nda, kigasohoka kijya gutabwa mu rwobo.» Bityo yemeza ko ibiribwa byose bidahumanya. 20Arongera ati « Ikivuye mu muntu ni cyo kimuhumanya. 21Kuko mu mutima w’abantu ari ho haturuka imigambi mibi : ubusambanyi, ubujura, ubwicanyi, 22ubuhabara, umururumba, ubugome, uburyarya, ingeso mbi, ishyari, gutukana, ubwirasi n’amafuti. 23Ibyo bintu byose bibi biva mu mutima, ni byo bihumanya umuntu.»


text:
Ibitekerezo ( 4 )
yesu yastinzu urupfu
Wowe witwa GASOMINARI,impamvu uvuga ibi nuko aho usengera bakwigishije ko YESU ari imana ishobora byose.Nubwo YESU yitwa imana,ubwe yivugiye ko SE,his father,amuruta (Yohana 14:28).Ntabwo YESU ari imana yigize umuntu nkuko amadini menshi abyigisha.Abigishwa ba YESU,bigishaga ko YESU ari UMUGARAGU w’imana (Ibyakozwe 3:13).Muli Abakolosayi 1:15,Bible ivuga ko YESU ari "imfura mu byaremwe" (the first born of all creations).Byerekana ko YESU ari IKIREMWA cya mbere cy’imana.
SE,his father,amaze kumurema,yamuremesheje ibindi bintu bisigaye.Byisomere muli Abaheburayo 1:1,2.Mujye mubanza mwige Bible neza,mbere yo kuvuga ibintu bidahuye na Bible.Imana yacu yitwa Yehova,ntabwo ireshya na YESU.Niyo yazuye YESU nkuko tubisoma muli Ibyakozwe 2:32.Imana ntishobora gupfa,ariko YESU yarapfuye nkuko tubisoma ahantu henshi muli Bible.Niba wowe utemera ko YESU yapfuye,ntabwo uri umukristu.Ubwo ufite Bible yawe.
mbere ya byose Jambo yariho,Jambo akaba Imana kandi Jambo Akabana n’Imana!niwe wahaye byose kubaho!....nuko Jambo yigira umuntu,abana natwe!Yohana 1!
mubefeso ntabwo handitsemo ko ari premier cree:handitsemo ngo Premier Ne! ne biva kuri naitre et non pas creer!abayahundi nicyo bamushinjaga ngo yiyita Imana!
muri make Yezu ni Imana yigize umuntu,kandi Yezu Yatsinze urupfu
barababeshya mukabyemera. yatsinze urupufu gute kandi yarapfuye.
ngo yarazutse? murasetsa; ariko kuki mugabanya imbaraga z’Imana? kugirango ibabarire abantu bisaba ko ibanza kuba kwitesha agaciro? nononon=.
ubwo koko waba uri iMNAA ugenga ibiri hasi no hejuru, ariwowe wabiremye, uzi microbe iri m’umuntu no m’urushishi; ukihindura umuntu koko? umuntu usonza, urira, urwara, ubabara utagenda ku si ngo itebere?


text:
Wari uzi ko Imana ari Data wa twese?
Ni uko musenge mutya muti: ’Data wa twese uri mu ijuru, izina ryawe ryubahwe’. Matayo 6:9.
Abigishwa ba Yesu, bagendanye nawe igihe kitari gito, babonye byinshi mu murimo we, bamubonye abwiriza ubutumwa bwiza, bamubonye akiza abantu indwara zose, bamubonye atubura imigati n’imitsima bamubonye azura abapfuye ariko muri ibyo byose nta nakimwe bamusabye usibye kubigisha gusenga. kubera ko gusenga ni ko gukingura ijuru, kukamanura imbaraga z’imirimo y’ibitangaza n’ibimenyetso.
Bene data gusenga ni ukuvugana n’Imana, mu gihe kubwiriza cyangwa se kwigisha ari ukuvugana n’abantu ni ngombwa rero ko dufata umwanya wacu tukawuha Imana kurusha abantu cyangwa se ibintu.
Ni uko Yesu arababwira ati musenge mutya muti: “Data wa twese uri mu ijuru, izina ryawe ryubahwe, ubwami bwawe buze, ibyo ushaka bibeho mu isi, nkuko biba mu ijuru.
Uduhe none ibyo kurya byacu by’uyu munsi, uduharire imyenda yacu, nkuko natwe twahariye abarimo imyenda yacu ntuduhane mu bitwoshya ahubwo udukize umubi, kuko ubwami n’ubushobozi n’icyubahiro ari ibyawe. none n’iteka ryose. Amen Matayo 6:9.
Hana yarasenze ari ingumba ariko Imana imuha urubyaro, Daniyeli mu rwobo rw’intare yarasenze ariko Imana ifunga iminwa y’intare, Shaduraka na Meshake na Abedenego barasenze mu muriro ntiwabatwika
Amahoro y’Imana abane namwe!!
Evangeliste Shema Prince.


text:
Mu gihe hari hamenyerewe gahunda z’ubwishingizi bw’ubuzima, ku binyabiziga, uburyozwe, inkongi z’umuriro, izabukuru, amashuri n’ibindi; ubu noneho Leta y’u Rwanda ibinyujije muri MINAGRI igiye gutangiza uburyo bushya bw’ubwishingizi bw’amatungo.
Iyi gahunda y’ubwishingizi bw’amatungo izatangirira kuri bworozi bw’inka aho nyirayo azajya ayishingira maze akayishyurira amafaranga igahabwa ikiyiranga gikozwe mu buryo bw’ikoranabuhanga ku buryo n’igira ikibazo hazajya hahita hagaragara imyirondoro yayo.
Umuyobozi mukuru ushinzwe ubworozi muri MINAGRI Dr Théogene Rutagwenda yavuze ko iyi gahunda izatangirira mu gutanga ubwishingizi bw’inka gusa andi matungo ndetse n’ubuhinzi bikazagerwaho mu bihe bizaza.
Yagize ati “Dutangije gahunda y’ubwishingizi mu matungo ariko tuzanakomeza no mu bihingwa. Ni ubwishingizi tugiye gutangiza kugira ngo aborozi batuze batekane, bakore ubworozi bwabo bazi ko bwishingiwe.”
Dr Théogene Rutagwenda yavuze ko iki gikorwa cyatangijwe na Leta y’u Rwanda aho yanashyizemo amafaranga agera kuri 90%, ariko yongeraho ko n’aborozi bazagiramo uruhare batanga imisanzu y’ubwishingizi bw’inka zabo.
Dr Rutagwenda yavuze uturere bagiye gutangiriraho harimo 3 two mu Burasirazuza , 3 two mu Majyajyaruguru na 2 two mu Majyepfo ariko ntuma gahunda ikazakomereza mu gihugu hose.
Gutangiza iyi gahunda muri utu terere umunani byakozwe hakurikijwe uduce dufite inka nyinshi, umukamo mwinshi, amakusanyirizo menshi y’amata, ububiko bw’amata na koperative z’amakaragiro; aho icyiciro cya mbere kizajya kizatangira mu Ugushyingo uyu mwaka.
I Burasirazuba ni Nyagatare, Gatsibo na Kayonza; mu Majyaruguru ni Gicumbi, Musanze na Burera naho mu Ntara y’Amajyepfo ni Ruhango na Nyanza.
Iyi gahunda kandi izaba irimo ama Kompanyi atandukanye atanga serivisi z’ubwishingizi, aho aborozi bazajya bayagana bakagura ubwishingizi bw’amatungo yabo.
Umuyobozi w’ Ikigo gifasha ba rwiyemezamirimo kugera ku mari (Access to Finance), Iyacu Jean Bosco, yavuze ko ubu byoroshye kubera ko leta izashyiramo uruhare rwayo mu gufasha abahinzi-borozi mu bwishingizi.
Yagize ati “Ubusanzwe inguzanyo zijya mu bahinzi-borozi ziracyari nkeya cyane, iyo uganiriye n’ibigo by’imari cyangwa iby’ubwishingizi, bavuga ko harimo imbogamizi, gusa hari igiye ubona izo mbogamizi ari ukuri ariko ugasanga izindi zitari ukuri; gusa iyo ubonye umuntu ushobora kukugabanyiriza ibihombo nta kabuza ko ujyamo.”
Umuyobozi w’Ishami rishinzwe ubworozi muri MINAGRI, Dr Rutagwenda Théogene


text:
ISOMO RYA MBERE
Ibaruwa Mutagatifu Pawulo Intumwa yandikiye Abanyaroma (Rom 8, 26-30)
Bavandimwe, 26Roho atabara intege nke zacu kuko tutazi icyo twasaba uko bikwiye, maze Roho ubwe akadutakambira mu miniho irenze imivugirwe. 27Kandi Nyirugusuzuma imitima akaba azi icyo Roho yifuza, kuko atakambira abatagatifujwe ku buryo buhuje n’Imana. 28Tuzi kandi ko byose bihira abakunda Imana, ari bo yihamagariye ku bwende bwayo. 29Abo yamenye kuva kera yanabageneye guhabwa isura y’Umwana wayo, ngo abe umuvukambere mu bavandimwe benshi. 30Abo yabigeneye kandi, abo ngabo yarabahamagaye ; abo yahamagaye kandi, abo ngabo yabahaye kuba intungane ; abo yahaye kuba intungane, abo ngabo yanabahaye ikuzo.
ZABURI (Zab 13 (12), 4-5a, 5b-6)
Inyik/ Uhoraho, niringiye ubudahemuka bwawe.
Uhoraho Mana yanjye, irebere maze unsubize !
Murikira amaso yanjye hato ntayabumbirako,
maze umwanzi akigamba avuga ati « Ndamunesheje».
N’abandi bandwanya bakishimira ko nabandagaye !
Uhoraho, jyewe niringjye ubudahemuka bwawe ;
umutima wanjye nunezezwe n’umukiro wawe,
ndirimbire Uhoraho kubera ibyiza yangiriye !
IBANGONDIRIMBO RlBANZIRIZA IVANJILI (Lk 13, 29)
Alleluya Alleluya.
Guhera iburasirazuba kugeza iburengerazuba,
Imana iduhamagarira gukikiza ameza mu isangira ry’Ingoma yayo.
Alleluya.
IVANJILI
+ Luka (Lk 13, 22-30)
Muri icyo gihe, 22Yezu anyura mu migi no mu nsisiro yigisha, yerekeza i Yeruzalemu. 23Haza umuntu aramubaza ati « Mwigisha, koko abantu bakeya ni bo bazarokoka ? » Nuko arababwira ati 24«Muharanire kwinjirira mu muryango ufunganye; ndabibabwiye: benshi bazagerageza kwinjira, ariko boye kubishobora. 25Koko rero, nimuzaba mukiri hanze igihe nyir’urugo azahaguruka agakinga, n’aho muzakomanga kangahe muvuga muti “Shobuja, dukingurire”, azabasubiza ati “Sinzi iyo muturuka.” 26Ubwo muzatangira kuvuga muti “Twaririye kandi tunywera imbere yawe, ndetse wigishirije no mu materaniro yacu.” 27We rero azabasubiza ati “Sinzi iyo muturutse ; nimumve imbere mwa nkozi z’ibibi mwe!” 28Ubwo ni bwo muzaganya mugahekenya amenyo mubona Abrahamu, Izaki na Yakobo, n’abahanuzi bose bari mu Ngoma y’Imana, naho mwe mwaraciriwe hanze. 29Bazaturuka iburasirazuba n’iburengerazuba, baturuke mu majyaruguru no mu majyepfo, bazakikize ameza mu isangira ry’Ingoma y’Imana. 30Bityo hari abo mu ba nyuma bazaba aba mbere, hakaba n’abo mu ba mbere bazaba aba nyuma.»